ΕΠΙΤΡΟΠΗ TÛN ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 30.04.1997 
COM(97) 183 τελικό 
ANAKOÏNQSH ΤΗΣ EHITPQIgre 
ΓΙΑ ΤΗΝ ΥΓΕΙΑ ΤΩΝ ΚΑΤΑΝΑΛΩΤΩΝ ΚΑΙ ΤΗΝ ΑΣΦΑΛΕΙΑ ΤΩΝ ΤΡΟΦΙΜΩΝ 

ΠΕΡΙΕΧΟΜΕΝΑ 
Εισαγωγή σελ. 3 
Μέρος 1 Σύνοψη των στόχων και των μηχανισμών σελ. 6 
Μέρος 2 Επιστημονικές συμβουλές για την υγεία των 
καταναλωτών: Μια δυναμική προσέγγιση σελ. 10 
Μέρος 3 Ανάλυση κινδύνων σελ. 20 
Μέρος 4 Έλεγχος και επιθεώρηση-Μια νέα προσέγγιση σελ. 22 
Παράρτημα Ι Παρούσες εντολές των υφιστάμενων επιστημονικών 
επιτροπών σελ. 32 
Παράρτημα II Κύριες νομοθετικές πράξεις που απαιτούν από την 
Ευρωπαϊκή Επιτροπή την παρακολούθηση ή τον 
έλεγχο της εφαρμογής τους στα κράτη μέλη και σε 
τρίτες χώρες σελ. 35 
2-
Εισαγωγή 
Στόχος της παρούσας ανακοίνωσης είναι η ενημέρωση όλων των ενδιαφερόμενων 
πλευρών, ιδιαίτερα του Ευρωπαϊκού Κοινοβουλίου και του Συμβουλίου, για τις 
ενέργειες που αναλαμβάνει η Επιτροπή για τη βελτίωση της λήψης και αξιοποίησης 
επιστημονικών συμβουλών καθώς και του τρόπου λειτουργίας των υπηρεσιών 
ελέγχου και επιθεώρησης που διαθέτει για την ασφάλεια των τροφίμων και την 
κτηνιατρική και φυτοϋγειονομική. Η Επιτροπή θα παρέχει τακτική ενημέρωση όσον 
αφορά την πρόοδο που σημειώνεται κατά την εφαρμογή της προσέγγισης που 
περιγράφεται στην παρούσα ανακοίνωση. 
Στην ομιλία του ενώπιον του Ευρωπαϊκού Κοινοβουλίου, στις 18 Φεβρουαρίου 
1997, ο Πρόεδρος Σάντέρ έκανε "έκκληση για τη σταδιακή εφαρμογή μιας ορθής 
πολιτικής τροφίμων που θα δίνει ιδιαίτερη βαρύτητα στην προστασία και στην 
υγεία των καταναλωτών". Η παρούσα ανακοίνωση βρίσκεται σε άμεση συνάρτηση 
με το πράσινο βιβλίο για τη νομοθεσία σχετικά με τα τρόφιμα, βάζοντας τα θεμέλια 
για μια ορθή πολιτική τροφίμων. Θέτει την ασφάλεια των τροφίμων και την υγεία 
των καταναλωτών στο επίκεντρο της νέας πολιτικής εκκίνησης, βάσει τριών 
γενικών αρχών που περιγράφονται στην ομιλία του Προέδρου Σάντέρ: 
πρώτον, η νομοθετική ευθύνη θα πρέπει να διαχωρίζεται από την ευθύνη για 
την επιστημονική διαβούλευση. 
δεύτερον, η νομοθετική ευθύνη θα πρέπει να διαχωρίζεται από την ευθύνη 
επιθεώρησης. 
τρίτον, θα πρέπει να υπάρχει μεγαλύτερη διαφάνεια και περισσότερες 
ευρέως διαθέσιμες πληροφορίες σε όλη τη διαδικασία λήψης αποφάσεων και 
σε όλα τα μέτρα επιθεώρησης. 
Εφεξής, όλες οι σχετικές επιστημονικές επιτροπές και η ευθύνη για την επιθεώρηση 
και τον έλεγχο θα υπαχθούν στην αρμοδιότητα του Επιτρόπου για την 
καταναλωτική πολιτική και την προστασία της υγείας. Η σχετική Γενική Διεύθυνση 
(ΓΔ XXIV) έχει αναδιοργανωθεί για να αναλάβει τις συγκεκριμένες αρμοδιότητες 
στον τομέα της υγείας των καταναλωτών. 
-3 
Στο μέρος 1 της παρούσας ανακοίνωσης παρέχεται μια σύνοψη των στόχων και 
των μηχανισμών αυτής της νέας πολιτικής εκκίνησης. Στο μέρος 2 περιγράφεται η 
δυναμική προσέγγιση όσον αφορά την παροχή συμβουλών για θέματα υγείας των 
καταναλωτών καθώς και για τον τρόπο με τον οποίο η Επιτροπή θα ανταποκριθεί 
στα καθήκοντα της. Απαιτείται περισσότερος χρόνος για την αναθεώρηση των 
εντολών των επιστημονικών επιτροπών. Η υποχρεωτική ή εθελοντική φύση των 
διαβουλεύσεων που προβλέπονται από την ισχύουσα νομοθεσία και η βελτίωση των 
εντολών, χωρίς να παραλείπεται η διεπιστημονική φύση των ζητημάτων της υγείας 
των καταναλωτών, θα απαιτήσουν ιδιαίτερη προσοχή. 
Στο μέρος 3 γίνεται παρουσίαση της προσέγγισης για την ανάλυση κινδύνων που 
πρόκειται να εφαρμοστεί στον τομέα της υγείας των καταναλωτών. Στο μέρος 4 
περιγράφονται οι διαδικασίες ελέγχου και επιθεώρησης που σκοπεύει να εφαρμόσει 
η Επιτροπή. Ακόμη και αν βελτιωθεί η αξιοποίηση των υπαρχόντων πόρων δεν θα 
μπορέσει να καλυφθεί επαρκώς το ευρύ φάσμα των 80 περίπου νομοθετικών 
πράξεων που χρειάζεται σήμερα η Επιτροπή για την εποπτεία ή τον έλεγχο της 
τήρησης τους από τα κράτη μέλη ή τρίτες χώρες. Βάσει της αρχής της 
επικουρικότητας, περιγράφεται μια νέα προσέγγιση για τη μεσοπρόθεσμη 
εφαρμογή. Η προσέγγιση αυτή επισημαίνει τους τομείς υψηλού κινδύνου οι οποίοι 
πρέπει να έχουν προτεραιότητα όσον αφορά την επιθεώρηση, αυξάνει την απόδοση 
και επιδιώκει έναν υψηλής ποιότητας έλεγχο. Κατά την εφαρμογή αυτής της νέας 
πολιτικής προσέγγισης, η Επιτροπή θα ενεργήσει στο πνεύμα της ειλικρίνειας και 
του διαλόγου με τους πολίτες. 
Υπάρχει λοιπόν άμεση ανάγκη για ενίσχυση των πόρων, τόσο για τις υπηρεσίες 
ελέγχου όσο και για τις υπηρεσίες που συμμετέχουν στην προετοιμασία και τη 
νομοθετική επεξεργασία των επιστημονικών συμβουλών. 
Στην παρούσα ανακοίνωση εξηγείται λεπτομερώς η νέα προσέγγιση της Επιτροπής 
στον τομέα της "υγείας των καταναλωτών"1 και της ασφάλειας των τροφίμων, 
ιδιαίτερα δε όσον αφορά την παροχή επιστημονικών συμβουλών, τον έλεγχο και 
την επιθεώρηση. Ο Πρόεδρος Σάντέρ εξήγησε στην ομιλία του ενώπιον του 
Ευρωπαϊκού Κοινοβουλίου ότι η Επιτροπή έχει προβεί σε μια ριζική 
βλ. τμήμα 2, σημείο 2.2 για μια πιο λεπτομερή περιγραφή αυτού του όρου. 
-4 
αναδιάρθρωση των τμημάτων που ασχολούνται με την ανθρώπινη υγεία. 
Συγκεκριμένα, η Επιτροπή έχει υπαγάγει όλες τις σχετικές επιστημονικές επιτροπές 
στη ΓΔ XXIV (Γενική Διεύθυνση για την πολιτική υπέρ των καταναλωτών και την 
προστασία της υγείας των καταναλωτών), η οποία θα περιλαμβάνει τώρα και το 
Γραφείο Τροφίμων και Κτηνιατρικής, καθώς και μια νέα μονάδα για την 
αξιολόγηση των κινδύνων για τη δημόσια υγεία. Η σαφής εξήγηση της νέας 
προσέγγισης οδηγεί αναπόφευκτα στην αναλυτική παρουσίαση των διαφόρων 
καθηκόντων αυτών και άλλων υπηρεσιών της Επιτροπής. Πρέπει όμως να 
επισημανθεί ότι η νέα πολιτική στον τομέα της υγείας των καταναλωτών και της 
ασφάλειας των προϊόντων απασχολεί πολλές από τις υπηρεσίες της Επιτροπής και 
ότι αυτή η νέα πολιτική πρέπει να εφαρμοστεί από ολόκληρη την Επιτροπή, με 
συλλογικές ενέργειες. 
5-
Méooc 1 .-Σύνοψη των στόχων και των μηχανισμών 
Κύριος στόχος της νέας πολιτικής εκκίνησης είναι η ενίσχυση της προστασίας της 
υγείας των καταναλωτών. Για το σκοπό αυτό απαραίτητη προϋπόθεση είναι η 
ασφάλεια των τροφίμων. Επίσης, προκειμένου να αποκατασταθεί η εμπιστοσύνη 
των καταναλωτών και να δοθεί απάντηση στις επιφυλάξεις που υπάρχουν όσον 
αφορά ορισμένα πρότυπα παραγωγής τα οποία δίνουν ιδιαίτερη έμφαση στην 
παραγωγικότητα, είναι σημαντικό να προστατευθεί η υγεία των ζώων και των 
φυτών και να υπάρχει σεβασμός στην προστασία των ζώων. 
Από τις πρόσφατες εμπειρίες προκύπτει σαφώς ότι η ασφάλεια των τροφίμων δεν 
απασχολεί μόνο τους καταναλωτές αλλά αποτελεί και βασική προϋπόθεση για την 
ορθή λειτουργία της αγοράς. Επομένως, η ασφάλεια των τροφίμων αποτελεί 
προϋπόθεση για την προστασία της υγείας των καταναλωτών αλλά και υπηρετεί τα 
συμφέροντα των παραγωγών και εκείνων που μετέχουν στην επεξεργασία και στη 
διάθεση στην αγορά τροφίμων και συναφών αγροτικών προϊόντων. 
Για την επίτευξη των στόχων αυτών, η Επιτροπή έχει αναδιοργανώσει και σκοπεύει 
να ενισχύσει τρεις συμπληρωματικούς μηχανισμούς, ως πλατφόρμα για μια 
αποτελεσματική πολιτική για την προστασία των καταναλωτών και της υγείας 
τους: επιστημονικές συμβουλές, ανάλυση κινδύνων και έλεγχος. 
Οι επιστημονικές συμβουλές, στις οποίες βασίζονται τα κανονιστικά μέτρα που 
σχεδιάζονται για την προστασία της υγείας των καταναλωτών, είναι το αποτέλεσμα 
της εργασίας των επιστημονικών επιτροπών. Η αναδιοργάνωση των επιτροπών 
αυτών θα προετοιμάσει το έδαφος για μια μεγαλύτερη συνεργία και θα συμβάλει 
στο συντονισμό των εργασιών, χάριν της δημιουργίας της επιτροπής συντονισμού. 
Οι τρεις αρχές που θα πρέπει να διέπουν την ορθή λειτουργία των επιστημονικών 
επιτροπών είναι: η εμπειρογνωμοσύνη των μελών τους, η ανεξαρτησία και η 
διαφάνεια των γνωμοδοτήσεων τους. Οι αρχές αυτές περιγράφονται στο δεύτερο 
κεφάλαιο της παρούσας ανακοίνωσης. 
Η διατύπωση των θεμάτων που τίθενται στις επιστημονικές επιτροπές καθώς και η 
αξιοποίηση των συμβουλών των επιτροπών αυτών από τους αρμόδιους για τη 
μεταφορά τους στη νομοθεσία, απαιτεί τη στενή συνεργασία μεταξύ των υπηρεσιών 
της Επιτροπής. Η συνεργασία αυτή θα πρέπει να είναι όσο το δυνατόν πιο ευέλικτη 
-6-
και λιγότερο γραφειοκρατική. Η Επιτροπή θα επανεξετάσει τη διάκριση μεταξύ 
αναγκαστικών και προαιρετικών διαβουλεύσεων με τις επιστημονικές επιτροπές 
που προβλέπονται από την ισχύουσα κοινοτική νομοθεσία. 
Η ανάλυση κινδύνων είναι μια διαδικασία που αποτελείται από τρία στάδια: την 
αξιολόγηση κινδύνων, τη διαχείριση κινδύνων και την ενημέρωση σχετικά με 
κινδύνους. Στο σημερινό πλαίσιο, η αξιολόγηση κινδύνων επιτρέπει τον εντοπισμό 
και την αξιολόγηση κινδύνων για την υγεία τωνκαταναλωτών, βάσει μιας εκτίμησης 
σχετικά με την πιθανότητα εμφάνισης των κινδύνων αυτών σε μια δεδομένη 
κατάσταση. Κύριος στόχος της διαχείρισης κινδύνων είναι η συγκράτηση ή η 
μείωση του επιπέδου του κινδύνου που έχει εντοπιστεί από τη διαδικασία 
αξιολόγησης, προκειμένου να επιτευχθεί ένα κατάλληλο επίπεδο προστασίας. 
Τέλος, με την ενημέρωση σχετικά με κινδύνους γίνεται ανταλλαγή πληροφοριών 
ανάμεσα στα ενδιαφερόμενα μέρη, σχετικά με τη φύση του κινδύνου και τα μέτρα 
για τον έλεγχο του. 
Η νέα προσέγγιση όσον αφορά τον έλεγχο και την επιθεώρηση θα βασίζεται στα 
ακόλουθα: Πρώτον, λαμβανομένου υπόψη του ευρέως φάσματος τομέων που 
καλύπτεται από αυτήν τη νομοθεσία και των περιορισμένων πόρων που είναι 
διαθέσιμοι, οι διαδικασίες ανάλυσης κινδύνων θα διαμορφωθούν κατά τρόπο που 
να επιτρέπει τον καθορισμό προτεραιοτήτων κατά τη διεξαγωγή ελέγχου. Δεύτερον, 
οι ενέργειες ελέγχου θα αναδιοργανωθούν ώστε να εξασφαλίζεται η επαρκής 
κάλυψη όλης της αλυσίδας παραγωγής τροφίμων (προσέγγιση "από το άροτρο έως 
το πιάτο"). Τρίτον, η προσέγγιση αυτή θα αναπτυχθεί περαιτέρω με τη γενική 
εισαγωγή επίσημων διαδικασιών ελέγχου, για να επιτρέψει την αξιολόγηση των 
συστημάτων ελέγχου που εφαρμόζονται από τις αρμόδιες εθνικές αρχές (όπως 
συμβαίνει ήδη στον τομέα ελέγχου των τροφίμων). 
Η αρχή της διαφάνειας θα διέπει τις ενέργειες των υπηρεσιών ελέγχου κατά τις 
συναλλαγές τους με τις εθνικές αρχές, τους καταναλωτές και όλα τα άλλα 
ενδιαφερόμενα μέρη. 
Κατά τη χρήση των τριών ανασυγκροτημένων μηχανισμών, η Επιτροπή θα δώσει 
ιδιαίτερη προσοχή στην αποτελεσματικότητα και τη δυνατότητα εφαρμογής τους. 
7-
Η Επιτροπή θα εξασφαλίσει την ταχεία ανταπόκριση σε έκτακτες περιπτώσεις που 
αφορούν την υγεία των καταναλωτών. Εδώ θα συμπεριλαμβάνονται η λήψη μέτρων 
ασφαλείας και ένα σύστημα ταχείας αντίδρασης. Επίσης, γρήγορη θα είναι και η 
επεξεργασία πληροφοριών που παρέχονται από καταναλωτές και παραγωγούς. 
Οι επιστημονικές συμβουλές, η ανάλυση κινδύνων και ο έλεγχος πρέπει να 
χρησιμοποιηθούν ως βάση για την ανάληψη ενεργειών σε μια σειρά τομείς, 
ειδικότερα: 
τον τρόπο με τον οποίο τα κράτη μέλη ανταποκρίνονται στις συστάσεις που 
γίνονται κατά τη διάρκεια επισκέψεων επιθεώρησης. 
την υπεράσπιση των κοινοτικών συμφερόντων σε διεθνές πλαίσιο, π.χ. 
ΠΟΕ, ΠΟΥ, ΟΓΈ και FAO. 
την εξασφάλιση του σεβασμού της κοινοτικής νομοθεσίας. 
και, κυρίως, τη συνεκτίμηση των θεμάτων που καλύπτονται από τους τρεις 
ανασυγκροτημένους μηχανισμούς κατά την προετοιμασία της κοινοτικής 
νομοθεσίας. 
Κατ' αυτό τον τρόπο, οι συστάσεις για την ανάληψη ενεργειών θα βασίζονται σε 
επιστημονικές συμβουλές, αναλύσεις κινδύνων και αποστολές ελέγχου. Επίσης, 
είναι ανάγκη να δημιουργηθούν κατάλληλοι μηχανισμοί ανατροφοδότησης ώστε να 
υπάρχει μια αποτελεσματική διασύνδεση μεταξύ όλων των ενδιαφερομένων 
πλευρών, συμπεριλαμβανομένης της παρακολούθησης του τρόπου εφαρμογής της 
προτεινόμενης ενέργειας. 
Η Ευρωπαϊκή Ένωση είναι παγκοσμίως ο μεγαλύτερος εισαγωγέας αγροτικών 
προϊόντων και τροφίμων και ένας από τους μεγαλύτερους εξαγωγείς αυτών των 
προϊόντων. Είναι λοιπόν σημαντικό να εξασφαλιστεί ότι η εσωτερική μας 
νομοθεσία και οι διαδικασίες θα παρέχουν ασφάλεια στους εμπορικούς μας 
εταίρους και ότι οι εξαγωγές μας δεν θα αντιμετωπίζουν αδικαιολόγητα εμπόδια 
στην παγκόσμια αγορά. Η Ευρωπαϊκή Ένωση μπορεί να επωφεληθεί από τις 
διεθνείς συμφωνίες. Οι αποφάσεις όσον αφορά την ασφάλεια των τροφίμων 
λαμβάνονται στα πλαίσια των δικαιωμάτων και υποχρεώσεων που απορρέουν από 
τις συμφωνίες αυτές, στην ΠΟΥ, σε άλλους διεθνείς οργανισμούς και σε διμερές 
επίπεδο (π.χ. στον ΕΟΧ, στις συμφωνίες σύνδεσης και στις συμφωνίες περί 
κτηνιατρικής και φυτοϋγειονομικής αντιστοιχίας). 
-9 
Méooe 2: Επιστημονικές συμβουλές νια την υγεία των καταναλωτών: Μια 
δυναμική προσέγγιση 
2.1. Στόχοι και αρχές 
Σε θέματα σχετικά με την υγεία του καταναλωτή, οι επιστημονικές συμβουλές είναι 
καθοριστικής σημασίας σε όλα τα στάδια σχεδιασμού της νέας νομοθεσίας και της 
εκτέλεσης και διαχείρισης της ισχύουσας νομοθεσίας. Αυτό ισχύει και σε άλλους 
τομείς, όπως η υγεία και η προστασία των ζώων. Η Επιτροπή θα αξιοποιήσει αυτές 
τις συμβουλές προς όφελος του καταναλωτή, προκειμένου να εξασφαλιστεί ένα 
υψηλό επίπεδο προστασίας της υγείας. 
Όσον αφορά τα τρόφιμα, στόχος του ευρωπαϊκού νομοθετικού πλαισίου είναι η 
συνεχής βελτίωση της διαθεσιμότητας των ασφαλών και θρεπτικών προϊόντων, 
εξασφαλίζοντας ότι τα πρωτογενή αγροτικά προϊόντα, τα ολοκληρωμένα προϊόντα 
και όλες οι ενδιάμεσες διαδικασίες παραγωγής και τα προϊόντα αναλύονται και 
αξιολογούνται για πιθανούς κινδύνους. 
Κατά την επισκόπηση της προσέγγισης της σε θέματα παροχής επιστημονικών 
συμβουλών προς τους καταναλωτές, η Επιτροπή θα τονίσει τρεις κύριες αρχές: 
αξία, ανεξαρτησία και διαφάνεια. 
Η ποιότητα των επιστημονικών συμβουλών πρέπει να είναι όσο το δυνατόν 
υψηλότερη. Είναι λοιπόν σημαντικό η αξιολόγηση των πιθανών κινδύνων να 
γίνεται από διαπρεπείς επιστήμονες (αρχή της αξίας). 
Η Επιτροπή θα εξασφαλίσει το αδέσμευτο των επιστημόνων που συμμετέχουν στις 
επιστημονικές επιτροπές, ώστε να παρέχονται αντικειμενικές συμβουλές, που είναι 
απαραίτητες για την επίτευξη ενός υψηλού επιπέδου προστασίας της δημόσιας 
υγείας (αρχή της ανεξαρτησίας). 
- ίο 
Σύμφωνα με τη συνολική πολιτική διαφάνειας που εφαρμόζει η Επιτροπή, τα 
ενδιαφερόμενα μέρη, συμπεριλαμβανομένων των καταναλωτών και των 
οργανώσεων τους, και τα όργανα της Ευρωπαϊκής Ένωσης και των εθνικών αρχών 
θα πρέπει να έχουν εύκολη πρόσβαση σε πληροφορίες σχετικά με τις διαδικασίες 
εργασίας των επιτροπών, όπως επίσης και στις συμβουλές τους. Επίσης, η 
Επιτροπή θα ενημερώνει πλήρως τα ενδιαφερόμενα μέρη, συμπεριλαμβανομένων 
των καταναλωτών, σχετικά με τα διάφορα στάδια έκδοσης των επιστημονικών 
συμβουλών. Η επικοινωνία λοιπόν είναι ουσιαστική για την επίτευξη αυτών των 
στόχων (αρχή της διαφάνειας). 
Ταυτόχρονα, θα πρέπει να αναγνωριστεί ότι οι επιστημονικές συμβουλές έχουν 
κάποια όρια και ως εκ τούτου η χρήση τους δεν πρέπει να θεωρείται ο κύριος 
συντελεστής, ούτε και ο μοναδικός, κατά τη διαδικασία λήψης αποφάσεων. 
2.2. Πεδίο αρμοδιοτήτων 
Η νομοθεσία, συχνά αλλά όχι συστηματικά, έχει καταστήσει υποχρεωτική την 
επιστημονική διαβούλευση σε θέματα που μπορεί να έχουν αντίκτυπο στη δημόσια 
υγεία. Έχουν δημιουργηθεί λοιπόν πολλές επιστημονικές επιτροπές υπό την αιγίδα 
της Επιτροπής, οι οποίες λειτουργούν με ευθύνη των Γενικών Διευθύνσεων, με 
αντίστοιχες αρμοδιότητες για το σχεδιασμό της νομοθεσίας, καλύπτοντας τους 
τομείς των τροφίμων, κτηνιατρικών θεμάτων (υγεία των ζώων, δημόσια υγεία και 
ευημερία), της τοξικολογίας και της οικοτοξικολογίας χημικών ουσιών, των 
φυτοφαρμάκων, της ζωικής διατροφής και των καλλυντικών και, πρόσφατα, της 
σπογγειόμορφης εγκεφαλοπάθειας των βοοειδών στα πλαίσια της διεπιστημονικής 
επιτροπής. Στο παράρτημα Ι παρατίθεται μια σύνοψη των υφιστάμενων εντολών. 
Οι υπάρχουσες επιστημονικές επιτροπές καλύπτουν θέματα που αφορούν την υγεία 
των καταναλωτών, την υγεία και την προστασία των ζώων, την υγεία των φυτών 
και την υγεία του περιβάλλοντος, ως αποτέλεσμα της χρήσης ορισμένων χημικών 
ουσιών, της παραγωγής και κατανάλωσης τροφίμων και ζωοτροφών, της χρήσης 
καλλυντικών ή της χρήσης χημικών ουσιών στην αγροτική παραγωγή και στα 
τρόφιμα καθώς και στην παραγωγή ζωοτροφών. Για λόγους απλοποίησης, αυτές οι 
αρμοδιότητες, που πρόσφατα αποδόθηκαν στον Επίτροπο για την πολιτική υπέρ 
των καταναλωτών και τη δημόσια υγεία, θα αναφέρονται στη συνέχεια της 
παρούσας ανακοίνωσης ως "υγεία των καταναλωτών". 
11-
Με πολλές ευκαιρίες κατά το παρελθόν, πολλές επιτροπές είχαν εκδώσει κοινές 
γνωμοδοτήσεις, αυτή δε η εμπειρία θα αξιοποιηθεί από τις υπηρεσίες της 
Επιτροπής για τη δημιουργία μιας ευέλικτης δομής που θα εξασφαλίζει την 
αξιόπιστη, αδέσμευτη και άμεση ανταπόκριση σε θέματα που αφορούν την υγεία, 
προκειμένου να αποφευχθούν η επικάλυψη προσπαθειών και η σύγχυση σε 
περίπτωση διαφορετικής κατανόησης των διαφόρων θεμάτων μεταξύ των 
επιτροπών. 
Βάσει των νέων πολιτικών κατευθύνσεων που περιγράφονται στην παρούσα 
ανακοίνωση και των συστάσεων του Ευρωπαϊκού Κοινοβουλίου, η Επιτροπή θα 
αναθεωρήσει και θα προσαρμόσει όλες τις εντολές των προαναφερθέντων 
επιστημονικών επιτροπών. Οι εντολές όλων των επιστημονικών επιτροπών που 
υπάγονται στη ΓΔ XXIV θα αποτελέσουν το αντικείμενο μιας ενιαίας απόφασης 
της Επιτροπής που θα εγκριθεί τον Ιούλιο του 1997. Η εντολή της συντονιστικής 
επιστημονικής επιτροπής (προηγούμενα γνωστής ως διεπιστημονική επιτροπή) θα 
εγκριθεί χωριστά, το Μάιο του 1997. 
2.3. Αναδιοργάνωση της εργασίας των επιστημονικών επιτροπών. 
Η Επιτροπή θα επικεντρώσει τις προσπάθειες της στη δημιουργία μιας αξιόπιστης 
και ευέλικτης δομής που θα επιτρέπει την παροχή υψηλής ποιότητας και 
αδέσμευτων συμβουλών, για την εξασφάλιση της διαφάνειας και της συνεκτίμησης 
των επιστημονικών συμβουλών στις νομοθετικές εργασίες των κοινοτικών 
οργάνων. 
Το αίτημα για την παροχή ανεξάρτητων επιστημονικών συμβουλών πηγάζει, σε 
πολλές περιπτώσεις, από την κοινοτική νομοθεσία. Υπάρχουν όμως πολλές 
νομικές πράξεις για σημαντικά θέματα που αφορούν τα τρόφιμα και την υγεία των 
ζώων, όπου η παροχή επιστημονικών συμβουλών δεν είναι υποχρεωτική. Η 
Επιτροπή θα εξετάσει, σε συνεργασία με την επιστημονική συντονιστική επιτροπή, 
τους τομείς στους οποίους θα πρέπει να εισαχθεί μια υποχρεωτική διαβούλευση με 
τις επιστημονικές επιτροπές. 
Τα περισσότερα θέματα για τα οποία χρειάζεται η παροχή μιας επιστημονικής 
συμβουλής εμπίπτουν σαφώς με τη σημερινή εντολή κάποιας από τις επιστημονικές 
επιτροπές. Βέβαια, κάποιο συγκεκριμένο θέμα μπορεί να εμπίπτει στην 
αρμοδιότητα περισσότερων επιτροπών, οπότε δεν είναι πάντα εύκολο να 
-12 
προσδιοριστεί που υπάγεται. Πόσο μάλλον, συγκεκριμένες διαβουλεύσεις απαιτούν 
τη συμμετοχή διαφόρων επιστημονικών επιτροπών. 
Για το λόγο αυτό δημιουργήθηκε μια επιστημονική συντονιστική επιτροπή, η οποία 
προς το παρόν απαρτίζεται από μέλη της διεπιστημονικής επιτροπής και του 
προέδρους των άλλων έξι επιστημονικών επιτροπών. Η εντολή της θα 
περιλαμβάνει το συντονισμό των διαφόρων επιτροπών και τις αποφάσεις σχετικά 
με τη συμμετοχή περισσότερων επιτροπών σε θέματα που απαιτούν πολυσχιδή 
εμπειρογνωμοσύνη. Η νέα επιστημονική επιτροπή συντονισμού θα έχει οκτώ μέλη, 
εκτός από τους προέδρους που αναφέρθηκαν προηγουμένως. Αυτά τα οκτώ μέλη 
θα συμβουλεύουν την Επιτροπή κατά τη διαδικασία επιλογής των μελών των 
άλλων επιτροπών, ιδιαίτερα σε ό,τι αφορά την αξία και την ανεξαρτησία τους. 
Όλες οι υπάρχουσες επιστημονικές επιτροπές που ασχολούνται με την υγεία των 
καταναλωτών πρέπει να διατηρηθούν αν και μερικές από αυτές θα πρέπει να 
ενισχυθούν. Προκειμένου να υπάρχει άμεση ανταπόκριση σε συγκεκριμένα θέματα 
που προκύπτουν από την επικάλυψη των εντολών της επιστημονικής επιτροπής 
τροφίμων και της επιστημονικής κτηνιατρικής επιτροπής, θα δημιουργηθεί μια 
κοινή υποεπιτροπή για θέματα σχετικά με την ασφάλεια των τροφίμων. 
Όταν νομοθετικές πράξεις βασίζονται σε αξιολογήσεις που έχουν γίνει από 
επιστήμονες οργανισμών των κρατών μελών, σε ορισμένες περιπτώσεις, 
ενδεχομένως να χρειάζεται η γνωμοδότηση της αντίστοιχης επιστημονικής 
επιτροπής. Η εργασία αξιολόγησης που εκτελείται από τις οργανώσεις στα κράτη 
μέλη μπορεί να χρησιμεύσει ως βάση για την επισκόπηση του θέματος από την 
αρμόδια επιστημονική επιτροπή. 
Οι περισσότερες διαδικασίες για την αξιολόγηση των κινδύνων από χημικούς 
παράγοντες που εφαρμόζονται από τις επιστημονικές επιτροπές ανταποκρίνονται 
πλήρως στις διαδικασίες αξιολόγησης που εφαρμόζονται και χρησιμοποιούνται 
από εθνικές και διεθνείς υπηρεσίες όπως η ΠΟΥ. Παρ' όλα αυτά, η ανάπτυξη νέων 
διαδικασιών αξιολόγησης των κινδύνων σε τομείς όπως η μεταδοτικότητα ζωικών 
ασθενειών στον άνθρωπο και οι ασθένειες που μεταδίδονται με τα τρόφιμα μπορεί 
να αποτελέσει στο μέλλον το κύριο μέρος των εργασιών. 
13 
Η Επιτροπή κρίνει ότι είναι αναγκαίο να υπάρχει διαθέσιμη σε κοινοτικό επίπεδο 
ένα υψηλό επίπεδο εμπειρογνωμοσύνης σε θέματα βιοτεχνολογίας. Μετά από 
πρόταση της επιστημονικής συντονιστικής επιτροπής, θα ακολουθηθεί μια 
βαθμιαία προσέγγιση. Θα εξεταστεί η δυνατότητα δημιουργίας μιας ειδικής ομάδας 
εργασίας στα πλαίσια της επιστημονικής συντονιστικής επιτροπής. Η Επιτροπή θα 
επανέλθει στο θέμα αυτό στα πλαίσια της αναθεώρησης της οδηγίας 90/220/ΕΟΚ, 
για τη σκόπιμη απελευθέρωση γενετικά τροποποιημένων οργανισμών. 
Οι νέες εντολές θα συνεχίσουν να εξασφαλίζουν τη δυνατότητα των επιστημονικών 
επιτροπών να προσκαλούν εξωτερικούς εμπειρογνώμονες προκειμένου αυτοί να 
δίνουν τη γνώμη τους επί ειδικών θεμάτων. Η Επιτροπή θα εισαγάγει την 
απαραίτητη ευελιξία και τις απαραίτητες δημοσιονομικές διατάξεις για τη 
διοργάνωση των συνεδριάσεων για την αντιμετώπιση επειγόντων θεμάτων που 
αφορούν την υγεία των καταναλωτών. 
2.4. Η μεταβατική περίοδος. 
Προκειμένου να αποφευχθεί η διακοπή των εργασιών τους και έως ότου εγκριθούν 
από την Επιτροπή οι νέες εντολές των επιστημονικών επιτροπών, τον Ιούλιο του 
1997, όλες οι επιτροπές θα συνεχίσουν τις εργασίες τους με τη σημερινή τους 
σύνθεση, βάσει των σημερινών εντολών (βλ. παράρτημα Ι). Θα συνεχίσουν τις 
προγραμματισμένες συνεδριάσεις, συμπεριλαμβανομένων των συνεδριάσεων των 
ομάδων εργασίας τους, προκειμένου να γνωμοδοτήσουν επί όλων των θεμάτων που 
τους έχει ζητηθεί. 
2.5 Διεθνείς σχέσεις 
Η Επιτροπή, σε συνεργασία με τα κράτη μέλη, πρέπει να διατηρήσει μια ενεργό 
συμμετοχή στα διεθνή φόρουμ, στα οποία διαμορφώνονται τα πρότυπα ή οι 
οδηγίες που αφορούν την υγεία των καταναλωτών, έτσι ώστε οι συστάσεις, τα 
πρότυπα ή οι οδηγίες να διαθέτουν μια σαφή επιστημονική βάση. Οι γνωμοδοτήσεις 
των επιστημονικών επιτροπών θα βοηθήσουν σημαντικά τις υπηρεσίες της 
Επιτροπής στις εργασίες τους. 
Όσον αφορά το διεθνές εμπόριο, η συμφωνία για την εφαρμογή των υγειονομικών 
και φυτοϋγειονομικών μέτρων της ΠΟΕ δεν απαιτεί από τα μέλη την τροποποίηση 
του επιπέδου προστασίας που κρίνουν κατάλληλο. Η συμφωνία όμως αυτή 
προβλέπει ότι κάθε υγειονομικό ή φυτοϋγειονομικό μέτρο εφαρμόζεται μόνο στο 
- 14-
βαθμό που χρειάζεται για την προστασία της ζωής ή της υγείας του ανθρώπου, του 
ζώου ή του φυτού, ότι βασίζεται σε επιστημονικές αρχές και δεν διατηρείται η 
εφαρμογή του χωρίς ικανοποιητικά επιστημονικά στοιχεία. Το μέλος όμως είναι 
ελεύθερο να επιλέξει, βάσει της αξιολόγησης του κινδύνου, το κατά πόσον το 
σχετικό διεθνές πρότυπο, οδηγία ή σύσταση είναι επαρκές για την επίτευξη του 
κατάλληλου επίπεδου υγειονομικής ή φυτοϋγειονομικής προστασίας. Οι ενέργειες 
λοιπόν των επιστημονικών επιτροπών μπορούν να περιλαμβάνουν την αξιολόγηση 
των επιστημονικών αρχών στις οποίες βασίζονται τα κοινοτικά πρότυπα για την 
υγεία. Σε αυτήν την αξιολόγηση πρέπει να συνεκτιμηθούν οι τεχνικές για την 
αξιολόγηση των κινδύνων που έχουν αναπτυχθεί από τις σχετικές διεθνείς 
οργανώσεις. Ομοίως, όσον αφορά τις υποχρεώσεις που απορρέουν από άλλες 
διεθνείς συμφωνίες, κυρίως τις συμφωνίες για την κτηνιατρική και 
φυτοϋγειονομική αντιστοιχία, πρέπει αντικατοπτρίζονται στον τρόπο με τον οποίο 
εκτελούνται αυτές οι αξιολογήσεις. 
2.6. Αλλαγές στη νομοθεσία. 
Προκειμένου να εφαρμοστεί η κοινοτική πολιτική για την παροχή επιστημονικών 
συμβουλών για θέματα που αφορούν την υγεία των καταναλωτών, η Επιτροπή θα 
προτείνει την έγκριση των απαραίτητων πράξεων, για την εισαγωγή, εάν χρειαστεί, 
υποχρεωτικών διαβουλεύσεων με τις επιστημονικές επιτροπές. 
Σε κάθε περίπτωση, η Επιτροπή έχει τη σαφή πρόθεση να συμβουλεύεται τις 
αντίστοιχες επιστημονικές επιτροπές για θέματα με ιδιαίτερο ενδιαφέρον για την 
υγεία των καταναλωτών, ακόμη και αν η κοινοτική νομοθεσία δεν προβλέπει ακόμη 
κάποια παρόμοια υποχρέωση. Σε συγκεκριμένες όμως περιπτώσεις, 
συμπεριλαμβανομένων εκτάκτων περιστατικών ή τομέων όπου η επιστημονική θέση 
είναι ήδη σαφής, παρόμοιες διαβουλεύσεις μπορούν να καθυστερήσουν ή να 
θεωρηθούν ως μη απαραίτητες. 
2.7. Λειτουργία των επιτροπών. 
Η επιστημονική ειδίκευση και κατάρτιση είναι το σημαντικότερο κριτήριο για την 
επιλογή των μελών των επιστημονικών επιτροπών. Η Επιτροπή θα εξασφαλίσει τη 
διαφάνεια της διαδικασίας επιλογής έναντι του Ευρωπαϊκού Κοινοβουλίου, των 
κρατών μελών, των οργανώσεων των καταναλωτών και άλλων ενδιαφερομένων 
πλευρών. Η διαδικασία επιλογής μπορεί να περιλαμβάνει μια "πρόσκληση 
εκδήλωσης ενδιαφέροντος". 
-15 
Κατά τον ορισμό των μελών των επιτροπών, ιδιαίτερη προσοχή πρέπει να δοθεί 
στην ανεξαρτησία τους. Η Επιτροπή θα επεκτείνει τις ισχύουσες προδιαγραφές και 
τις διαδικασίες για τη δήλωση συμφερόντων των μελών όλων των επιστημονικών 
επιτροπών. 
Μπορεί να μην είναι πάντοτε δυνατή η επίτευξη μιας ομοφωνίας μεταξύ των μελών 
των επιστημονικών επιτροπών. Οι εκθέσεις για τις επιστημονικές αξιολογήσεις και 
τα πρακτικά των συνεδριάσεων θα αναφέρουν ρητώς τις διαφορετικές απόψεις που 
εκφράζονται κατά τη διαδικασία αξιολόγησης. Τα πρακτικά των συνεδριάσεων των 
επιστημονικών επιτροπών, συμπεριλαμβανομένων των απόψεων που μειοψηφούν, 
θα δημοσιοποιούνται. Οι απόψεις που μειοψηφούν θα αποδίδονται σε μέλη των 
επιτροπών μόνο κατόπιν αιτήματος τους. 
Υπό τον όρο της συμφωνίας της δημοσιονομικής αρχής, η Επιτροπή προτίθεται να 
καταβάλει μια αποζημίωση στα μέλη των επιτροπών, πέραν των συνηθισμένων 
ημερήσιων αποζημιώσεων και των εξόδων ταξιδιού. Μια αξιολόγηση των 
οικονομικών επιπτώσεων συμπεριλαμβάνεται στην πρόταση για το 
συμπληρωματικό και αναθεωρημένο προϋπολογισμό. 
Οι επιστημονικές επιτροπές μπορούν να ορίσουν εισηγητές. Ιδιαίτερη προσοχή 
πρέπει να δοθεί στην εξασφάλιση της ανεξάρτητης, από κάθε κοινωνική και 
οικονομική πίεση ή από προσωπικά συμφέροντα δράσης, των εισηγητών. Επειδή 
στα καθήκοντα των εισηγητών περιλαμβάνονται μεταξύ άλλων και ειδικές 
εργασίες, όπως η συλλογή πληροφοριών, η δημιουργία βάσεων δεδομένων και η 
σύνταξη εκθέσεων, οι εισηγητές θα λαμβάνουν μια πρόσθετη αποζημίωση. 
Οι υπηρεσίες της Επιτροπής θα συνεχίσουν να παρέχουν γραμματειακή υποστήριξη 
στις επιτροπές, σύμφωνα με τους ισχύοντες κανόνες. 
16-
2.8. Συντονισμός με τις νομοθετικές, ελεγκτικές και άλλες λειτουργίες. 
Οι επιστημονικές συμβουλές αποτελούν σημαντική προϋπόθεση για την υποβολή 
νομοθετικών προτάσεων ή μέτρων για την ασφάλεια των τροφίμων και την 
προστασία του καταναλωτή. Πρόκειται για ουσιαστικής σημασίας και κορυφαία 
προτεραιότητα να εξασφαλιστεί ότι οι αποφάσεις που λαμβάνονται συνεκτιμούν 
πλήρως τα καλύτερα επιστημονικά στοιχεία που είναι διαθέσιμα. Η Επιτροπή 
επιβεβαιώνει την προτεραιότητα αυτή, στα πλαίσια της νέας της προσέγγισης όσον 
αφορά την ασφάλεια των τροφίμων. 
Συγχρόνως, και χωρίς να υπάρχει πρόθεση αμφισβήτησης του σημαντικού ρόλου 
των επιστημονικών συμβουλών, θα πρέπει να αναγνωριστεί ότι υπάρχουν 
ορισμένοι αναπόφευκτοι περιορισμοί σε αυτόν το ρόλο. Σε ορισμένες περιπτώσεις 
μπορεί να υπάρξουν απαιτήσεις - π.χ. για ηθικούς ή περιβαλλοντικούς λόγους ή 
λόγω ειδικών μεθόδων ελέγχου και παραγωγής - για τη λήψη πιο προχωρημένων 
μέτρων στον τομέα της προστασίας της υγείας, από αυτά που κρίνονται αναγκαία 
βάσει των επιστημονικών στοιχείων. Σε άλλες πάλι περιπτώσεις, μπορεί να 
υπάρχουν λόγοι για την εξισορρόπηση των επιστημονικών δεδομένων ή των 
εντοπιζόμενων κινδύνων με την ανοχή της κοινωνίας ως προς τους εν λόγω 
κινδύνους - παρόμοια παραδείγματα είναι ανθυγιεινές διατροφές και τρόποι ζωής. 
Υπάρχουν και περιπτώσεις όπου οι επιστημονικές συμβουλές δεν προσφέρουν 
επαρκή συμπεράσματα ή δεν είναι πλήρεις, οπότε δεν μπορούν να εξαχθούν 
σίγουρα συμπεράσματα. Τέλος, οι επιστημονικές συμβουλές δεν είναι αλάνθαστες 
και υπόκεινται σε αλλαγές, υπό το πρίσμα των νέων εξελίξεων και γνώσεων, και 
πρέπει επομένως να αναθεωρούνται. 
Ένα από τα κύρια καθήκοντα της ΓΔ XXIV θα είναι να εξασφαλιστεί η κατάλληλη 
συνέχεια όσον αφορά τις συμβουλές που παρέχονται από τις επιστημονικές 
επιτροπές. Η ΓΔ θα διαβιβάζει τις επιστημονικές συμβουλές στις Γενικές 
Διευθύνσεις που είναι επιφορτισμένες με τη νομοθετική εργασία, όπου δε είναι 
αναγκαίο θα υποβάλλει συστάσεις. 
Η αναγκαία συνεργασία μεταξύ των υπηρεσιών πρέπει να λειτουργεί αμφίδρομα, 
παρέχοντας τη δυνατότητα σε άλλες υπηρεσίες, ιδιαίτερα δε σε αυτές που είναι 
αρμόδιες για το σχεδιασμό της νομοθεσίας, να λαμβάνουν επιστημονικές 
συμβουλές όταν το επιθυμούν. 
-17-
Ο αρμόδιος Επίτροπος για την πολιτική υπέρ των καταναλωτών και την 
προστασία της υγείας θα λαμβάνει γνώση όλων των νομικών κειμένων και 
προτάσεων για θέματα που αφορούν την υγεία των καταναλωτών και για τα οποία 
έχουν δοθεί επιστημονικές συμβουλές. 
Η Επιτροπή, κατά την εκτέλεση των πολιτικών της αρμοδιοτήτων, θα κάνει χρήση, 
όπου κρίνεται αναγκαίο, των επιστημονικών συμβουλών και των αποτελεσμάτων 
της δευτερεύουσας ανάλυσης. 
Βάσει της αξιολόγησης κινδύνων από τις επιστημονικές επιτροπές, η Επιτροπή θα 
προβεί στην εκατέρωθεν ανταλλαγή πληροφοριών και απόψεων με τα 
ενδιαφερόμενα μέρη. 
Στα πλαίσια της αρμοδιότητας της για τη διεξαγωγή επίσημων ελέγχων, η Επιτροπή 
μπορεί να ζητήσει τη συμβουλή κάποιας επιστημονικής επιτροπής, ως συνέχεια 
μιας επιθεώρησης σε ένα κράτος μέλος ή σε μια τρίτη χώρα. 
Επίσης, με δική της πρωτοβουλία, κάθε επιστημονική επιτροπή και η επιστημονική 
συντονιστική επιτροπή μπορεί να επιστήσει την προσοχή της Επιτροπής σε 
πιθανούς ή διαφαινόμενους κινδύνους για την υγεία των καταναλωτών. 
Η μονάδα ανάλυσης κινδύνων της ΓΔ XXIV θα αναλάβει έναν προνοητικό ρόλο για 
τον εντοπισμό πιθανών ή διαφαινόμενων κινδύνων για την υγεία των 
καταναλωτών. 
Η ΓΔ XII, ως αρμόδια για θέματα επιστήμης, έρευνας και αναπτυξιακής πολιτικής, 
θα συμμετάσχει στις δραστηριότητες των επιστημονικών επιτροπών, κυρίως αυτές 
που αφορούν τον ορισμό της εντολής τους, την επιλογή των μελών τους, τη 
διατύπωση θεμάτων που θα υποβάλλονται και την ερμηνεία των επιστημονικών 
συμβουλών. Το κοινό ερευνητικό κέντρο (ΚΕΚ) ως ανεξάρτητη επιστημονική 
υπηρεσία θα υποστηρίζει τις εργασίες των επιστημονικών επιτροπών, ιδιαίτερα με 
την παροχή συμπληρωματικών στοιχείων και εργαστηριακής υποστήριξης για την 
επικύρωση και συμπλήρωση των πληροφοριών που υποβάλλονται στις 
επιστημονικές επιτροπές από εξωτερικούς συνεργάτες. Τα αποτελέσματα από 
ειδικά προγράμματα έρευνας της Κοινότητας θα διατίθενται στις επιστημονικές 
επιτροπές. 
-18 
Η Επιτροπή θα αξιοποιήσει επίσης τα επιστημονικά στοιχεία που παράγονται στα 
κράτη μέλη, στα πλαίσια των συμφωνιών για την επιστημονική συνεργασία που 
θεσπίστηκε με την οδηγία 93/5/ΕΟΚ. 
2.9. Δημόσια αξιοπιστία. 
Η εμπιστοσύνη των καταναλωτών στις νομοθετικές ενέργειες της Ευρωπαϊκής 
Ένωσης, στον τομέα των τροφίμων και της υγείας και της προστασίας των ζώων, 
εξαρτάται από την ποιότητα και τη διαφάνεια των επιστημονικών συμβουλών και 
τη χρήση αυτών στις νομοθετικές και ελεγκτικές διαδικασίες. 
Θα εξασφαλιστεί η μέγιστη δυνατή πρόσβαση σε επιστημονικές συμβουλές. Η 
ημερήσια διάταξη, τα πρακτικά και οι γνωμοδοτήσεις των επιστημονικών 
επιτροπών θα διατίθενται στα κράτη μέλη, και συγκεκριμένα στις αρμόδιες για 
θέματα υγείας αρχές, στο Ευρωπαϊκό Κοινοβούλιο, στους πολίτες, στις 
οργανώσεις των καταναλωτών, στους παραγωγούς και τις ενώσεις τους καθώς και 
στους κοινωνικούς και οικονομικούς παράγοντες, τηρούμενης πάντοτε της 
εμπορικής εμπιστευτικότητας. Θα καταβληθούν προσπάθειες ώστε οι πληροφορίες 
να παρουσιάζονται σε εκλαϊκευμένη μορφή ώστε να γίνονται κατανοητές και από 
τους μη ειδικούς. Οι απόψεις των επιστημονικών επιτροπών θα δημοσιεύονται 
αμέσως μετά την έγκριση τους και θα είναι διαθέσιμες στο Internet. 
Η Επιτροπή θα διοργανώνει τακτικές παρουσιάσεις στα ενδιαφερόμενα μέρη, όπως 
είναι το Ευρωπαϊκό Κοινοβούλιο, τα κράτη μέλη και οι καταναλωτές. Θα 
οργανώνονται και ειδικές συνεντεύξεις Τύπου με δημοσιογράφους. 
-19-
Méooc 3: Ανάλυση κινδύνων 
Η ανάλυση κινδύνου αποτελεί μια συστηματική διαδικασία που περιλαμβάνει 
την επιστημονική αξιολόγηση των κινδύνων και την πιθανότητα εμφάνισης 
τους μέσα σε ένα δεδομένο πλαίσιο (αξιολόγηση κινδύνου), την αξιολόγηση 
όλων των μέτρων που συμβάλλουν στη μείωση του κινδύνου σε ένα αποδεκτό 
επίπεδο (διαχείριση κινδύνου) και την ενημέρωση όλων των ενδιαφερομένων 
πλευρών - αρμόδιους για τη λήψη αποφάσεων, επιθεωρητές, καταναλωτές και 
παραγωγούς - προκειμένου να εξηγήσει τους λόγους και να δικαιολογήσει τα 
διοικητικά προτεινόμενα μέτρα (ενημέρωση για τον κίνδυνο). 
Η ανάλυση κινδύνου εμπίπτει στην αρμοδιότητα της Επιτροπής. Οι ενέργειες 
αυτές θα περιλαμβάνουν καθήκοντα που εμπίπτουν στην αρμοδιότητα 
διαφόρων γενικών Διευθύνσεων που είναι επιφορτισμένες με την παροχή 
επιστημνονικών συμβουλών, την επεξεργασία νομοθετικών προτάσεων και τον 
έλεγχο. Για την ανάλυση κινδύνων είναι αναγκαία η στενή συνεργασία αυτών 
των υπηρεσιών. Με στόχο την επίτευξη ενός υψηλού επιπέδου προστασίας, η 
Επιτροπή θα προετοιμάσει νομοθετικές προτάσεις ή θα εγκρίνει αντίστοιχα 
μέτρα. Η ανάλυση κινδύνων θα είναι ανάλογη με τη φύση του εντοπιζόμενου 
κινδύνου. 
Η αξιολόγηση κινδύνων αποτελεί τη βάση των επιστημονικών συμβουλών 
όσον αφορά την υγεία του καταναλωτή. Η επιστημονική αξιολόγηση κινδύνων 
παρέχει στην Επιτροπή την κατάλληλη βάση για την υποβολή προτάσεων και 
μέτρων στον τομέα της υγείας των καταναλωτών και της ασφάλειας των 
τροφίμων. Η Επιτροπή, όπου αυτό χρειάζεται, θα εξασφαλίσει τη διενέργεια 
της αξιολόγησης κινδύνων βάσει των συμφωνιών που έχουν συναφθεί 
διεθνώς. Έτσι θα παρέχεται η δυνατότητα υπεράσπισης της κοινοτικής 
νομοθεσίας όταν αυτή θα προσβάλλεται στα πλαίσια των κανόνων του 
Παγκόσμιου Οργανισμού Εμπορίου ή ενώπιον του Ευρωπαϊκού Δικαστηρίου. 
Όσον αφορά τη διαχείριση κινδύνων, η Επιτροπή θα συνεκτιμά όλες τις 
διαθέσιμες εκτιμήσεις κινδύνων καθώς και τις συστάσεις που υποβάλλονται 
στη ΓΔ που είναι αρμόδια για την υποβολή επιστημονικών συμβουλών στη ΓΔ 
που είναι αρμόδια για την προετοιμασία της νομοθεσίας. Η διαχείριση 
κινδύνων, όπου αυτό είναι δυνατό, θα πρέπει να περιλαμβάνει μια μελέτη 
αντίκτυπου καθώς και την αιτιολόγηση των μέτρων από κοινωνικής και 
οικονομικής πλευράς. Εάν για τη μείωση ενός κινδύνου προτείνονται 
-20-
περισσότερα από ένα μέτρα, τότε κάθε μέτρο θα πρέπει να προτείνεται με 
αναφορά στο συγκεκριμένο επίπεδο προστασίας που προσφέρει για τον 
καταναλωτή. 
Η διαδικασία ενημέρωσης σχετικά με κινδύνους πρέπει να είναι όσο το δυνατόν 
πιο διαφανής. Για το σκοπό αυτό, η Επιτροπή θα εξασφαλίσει την ευρύτερη δυνατή 
πρόσβαση σε επιστημονικές συμβουλές και θα ενημερώνει πλήρως όλα τα 
ενδιαφερόμενα μέρη, συμπεριλαμβανομένων των καταναλωτών, σε όλα τα στάδια 
της διαδικασίας αξιολόγησης. Στην ενημέρωση αυτή θα περιλαμβάνονται θέματα 
όπως οι λόγοι και η επιστημονική βάση για την υποβολή των αντίστοιχων 
προτάσεων καθώς και η ανταλλαγή πληροφοριών με τα ενδιαφερόμενα μέρη σε όλα 
τα στάδια αυτής της διαδικασίας. Κατά τη διαδικασία της ανάλυσης κινδύνων που 
θα εφαρμόζεται από την Επιτροπή θα λαμβάνονται υπόψη οι απόψεις των 
καταναλωτών όσον αφορά ενδεχόμενους κινδύνους για την υγεία. 
Η ανάλυση κινδύνων, όπως ορίζεται όσον αφορά την προστασία της υγείας των 
καταναλωτών, πρέπει να παρέχει στην Επιτροπή τη δυνατότητα άσκησης ενός 
διαμεσολαβητικού ρόλου ανάμεσα στην επιστημονική κοινότητα και τον πολιτικό 
κόσμο, όπως επίσης και άλλα στοιχεία της κοινωνίας. Στο σημείο αυτό πρέπει να 
υπενθυμιστεί ότι - από τη στιγμή που δεν υπάρχει ο λεγόμενος "μηδενικός 
κίνδυνος" - η ενημέρωση σχετικά με το επιτρεπτό επίπεδο κινδύνου είναι σημαντική 
για τον καταναλωτή. Κατά την ανάλυση κινδύνων, η Επιτροπή θα ακολουθεί την 
αρχή της πρόληψης, η εφαρμογή της οποίας θα είναι ιδιαίτερα σημαντική σε 
περιπτώσεις που η επιστημονική βάση για την ανάληψη ενεργειών είναι ανεπαρκής 
ή σε περίπτωση που υπάρχουν ασάφειες. 
Όσον αφορά την υγεία των καταναλωτών, πρέπει η Επιτροπή, σε στενή συνεργασία 
με τα κράτη μέλη, να παρακολουθεί τις τεχνολογικές εξελίξεις, για τον εντοπισμό 
νέων κινδύνων που συνδέονται με τις αλλαγές στη βιομηχανική και αγροτική 
παραγωγή, και να συλλέγει στοιχεία για πιθανούς κινδύνους. Έτσι θα καταστεί 
δυνατός ο εντοπισμός νέων κινδύνων, δίνοντας έτσι τη δυνατότητα πρόληψης 
διαφόρων καταστάσεων, με την πρόταση ενεργειών στρατηγικής σημασίας στον 
τομέα της επιστημονικής έρευνας και της λήψης μέτρων επαγρύπνησης. Για τις 
ενέργειες αυτές θα απαιτηθεί η δημιουργία ενός διεπιστημονικού δικτύου καθώς 
επίσης και η συνεργασία μεταξύ των υπηρεσιών της Επιτροπής. 
-21 
Méooc 4: Έλεν/ος και επιθεώρηση - ma νέα προσέγγιση 
4.1 ΣΤΟΧΟΙ 
Περιεχόμενο της αποστολής 
Κύρια αποστολή του Γραφείου Ελέγχου της Ποιότητας Προϊόντων θα είναι η 
παρακολούθηση της τήρησης της νομοθεσίας για την υγιεινή των τροφίμων2 και 
την υγεία των ζώων και των φυτών, στα πλαίσια της Ευρωπαϊκής Ένωσης αλλά 
και εκτός αυτής καθώς και η συμβολή στη διατήρηση της εμπιστοσύνης του 
ευρωπαίου καταναλωτή όσον αφορά την ασφάλεια των τροφίμων που του 
παρέχεται. 
Τα κράτη μέλη είναι αρμόδια για την εφαρμογή της κοινοτικής νομοθεσίας περί 
τροφίμων, κτηνιατρικής και φυτοϋγειονομικής. Η Επιτροπή, μέσω των ελεγκτικών 
της υπηρεσιών3 στα πλαίσια της ΓΔ XXIV, παρακολουθεί τον τρόπο με τον οποίο 
τα κράτη μέλη εκπληρούν τα εν λόγω καθήκοντα τους. Στον κτηνιατρικό και 
φυτοϋγειονομικό τομέα, η εφαρμογή έγινε μέσω ενός προγράμματος επιθεώρησης 
και αποστολών ελέγχου, για την παρακολούθηση της απόδοσης των αρμόδιων 
αρχών, συμπεριλαμβανομένων επιτόπιων επιθεωρήσεων σε μεμονωμένα ιδρύματα 
τόσο στα κράτη μέλη όσο και σε τρίτα κράτη. Στο πλαίσιο αυτό περιλαμβάνονται 
και άμεσες παρεμβάσεις, όπως συλλογή δειγμάτων για φυτοϋγειονομικούς 
ελέγχους στα κράτη μέλη υπό ορισμένες συνθήκες. Όπως επισημαίνεται και στο 
παρόν έγγραφο, προτείνεται η εισαγωγή μιας προσέγγισης, με την εισαγωγή, όπου 
είναι δυνατόν, επίσημων διαδικασιών ελέγχου για την εκτίμηση της απόδοσης των 
αρμόδιων αρχών. Με αυτόν τον τρόπο, οι τεχνικές επιθεώρησης στον κτηνιατρικό 
και φυτοϋγειονομικό τομέα θα εναρμονιστούν περισσότερο με αυτές που 
χρησιμοποιούνται ήδη στον τομέα ελέγχου των τροφίμων. Θα δοθεί προτεραιότητα 
στην εξασφάλιση ενός υψηλού επιπέδου προστασίας της υγείας του καταναλωτή, 
των ζώων και των φυτών. Θα πρέπει όμως να αναγνωριστεί ότι η επίτευξη αυτών 
2 όπως ορίζεται στο άρθρο 2 της οδηγίας του Συμβουλίου 93/43/ΕΟΚ της 14ης Ιουνίου 1993: 
"υγιεινή των τροφίμων σημαίνει τη λήψη όλων των αναγκαίων μέτρων για τη εξασφάλιση 
της ασφάλειας και της θρεπτικότητας των τροφίμων" 
3 συμπεριλαμβανομένων του γραφείου για τον έλεγχο της ποιότητας προϊόντων και ενός 
τμήματος ελέγχου τροφίμων που μεταφέρθηκε από τη ΓΔ III, όπου ήταν επιφορτισμένο με την 
παρακολούθηση και την αξιολόγηση της αντιστοιχίας και της αποτελεσματικότητας των 
επίσημων συστημάτων ελέγχου των τροφίμων που εφαρμόζουν τα κράτη μέλη 
22-
των στόχων θα εξαρτηθεί από τη διάθεση επαρκών πόρων στις υπηρεσίες της 
Επιτροπής, για την εκτέλεση όλων των προτεινόμενων καθηκόντων τους. 
4.2 ΠΕΔΙΟ ΑΡΜΟΔΙΟΤΗΤΩΝ 
Οι υπηρεσίες ελέγχου θα αναλάβουν τη διεξαγωγή επιθεωρήσεων και ελέγχων στον 
τομέα των τροφίμων, της κτηνιατρικής και της φυτοϋγειονομικής, που απαιτούνται 
από την κοινοτική νομοθεσία, ειδικά στο παράρτημα II. 
Επίσης εντοπίστηκαν μια σειρά μελλοντικών τομέων προτεραιότητας, στους 
οποίους ίσως να ενδείκνυται η επέκταση των σημερινών αρμοδιοτήτων των 
ελεγκτικών υπηρεσιών, για την αντιμετώπιση θεμάτων που αφορούν τους 
καταναλωτές ή για την ορθολογικοποίηση των υφιστάμενων ελέγχων. Το θέμα αυτό 
θα αποτελέσει το αντικείμενο συζητήσεων με τα ενδιαφερόμενα μέρη, με στόχο τον 
προσδιορισμό κάθε αναγκαίας ενέργειας για την επίτευξη αυτού του στόχου. 
Η Επιτροπή θα επιδιώξει την επίσημη αναγνώριση της αρμοδιότητας των 
ελεγκτικών υπηρεσιών όσον αφορά τον έλεγχο του τρόπου εφαρμογής της 
κοινοτικής νομοθεσίας στον τομέα των τροφίμων, της κτηνιατρικής και της 
φυτοϋγειονομικής, τόσο στην υπάρχουσα όσο και στη μελλοντική νομοθεσία. 
Οι υπηρεσίες ελέγχου θα γνωμοδοτούν πλήρως επί της νομοθεσίας στον τομέα των 
τροφίμων, της κτηνιατρικής και της φυτοϋγειονομικής αφού σε πολλές 
περιπτώσεις η εμπειρογνωμοσύνη τους θα είναι απαραίτητη για τη συμπερίληψη 
στις νομοθετικές προτάσεις πληροφοριών σχετικά με την ισχύουσα κατάσταση στα 
κράτη μέλη και σε τρίτες χώρες. Τα συμπεράσματα των υπηρεσιών ελέγχου θα 
διατίθενται ευρέως σε άλλες εμπλεκόμενες υπηρεσίες της Επιτροπής, έτσι ώστε 
αυτές να είναι πλήρως ενήμερες για κάθε εξέλιξη. 
Θα δημιουργηθεί ένα εσωτερικό εγχειρίδιο λειτουργίας για τη θέσπιση σαφών 
κανόνων που θα πρέπει να τηρούνται κατά τις συναλλαγές μεταξύ των υπηρεσιών 
ελέγχου και άλλων μονάδων της Επιτροπής ή των υπόλοιπων οργάνων της ΕΕ 
(συμπεριλαμβανομένης της UCLAF σχετικά με την καταπολέμηση της απάτης). 
Θα αναπτυχθούν επίσης στενές επαφές με ομάδες καταναλωτών και κοινωνικούς 
και οικονομικούς παράγοντες, ώστε να εξασφαλιστεί η πλήρης ενημέρωση τους (βλ. 
τμήμα 8). 
-23-
4.3. ΒΕΛΤΙΩΣΗ ΤΗΣ ΧΡΗΣΗΣ ΤΩΝ ΥΦΙΣΤΑΜΕΝΩΝ ΠΟΡΩΝ ΓΙΑ ΤΙΣ 
ΕΠΙΘΕΩΡΗΣΕΙΣ ΚΑΙ ΤΟΥΣ ΕΑΕΓΧΟΥΣ 
Τα προβλήματα που έθιξε η εξεταστική επιτροπή του Κοινοβουλίου δεν πρόκειται 
να λυθούν με την απλή μεταφορά των πόρων επιθεώρησης και ελέγχου στη ΓΔ 
XXIV. Παρ' όλα αυτά, στους τομείς της κτηνιατρικής και της φυτοϋγειονομικής 
έχουν επιτευχθεί λειτουργικές βελτιώσεις με: 
- τον καθορισμό προτεραιοτήτων όσον αφορά την επιθεώρηση, λαμβάνοντας 
υπόψη την ανάγκη εκπλήρωσης των νομοθετικών δεσμεύσεων, μέσω μιας άτυπης 
διαδικασίας αξιολόγησης κινδύνων. Στη διαδικασία αυτή θα περιλαμβάνεται η 
αξιολόγηση του κινδύνου τόσο σε επίπεδο κράτους όσο και σε περιφερειακό 
επίπεδο - δηλ. γεωγραφία, κλίμα, κατάσταση της υγείας, ικανότητα των 
επίσημων υπηρεσιών, προηγούμενα εμπορικά προβλήματα κ.α. - όπως επίσης 
και σε επιμέρους τομείς της παραγωγής - π.χ. γεωργικές πρακτικές, ύπαρξη 
επιδημιών, είδη θεραπείας και χρήση του κρίσιμου σημείου ελέγχου ανάλυσης 
κινδύνου (HACCP), τεχνικές που χρησιμοποιούνται κατά την επεξεργασία 
τροφίμων, προηγούμενες εκθέσεις επιθεώρησης κ.α. 
- την ανάπτυξη μιας προσέγγισης όσον αφορά τις επιθεωρήσεις, με την οποία θα 
παρακολουθείται ολόκληρη η αλυσίδα παραγωγής τροφίμων και όλα τα τμήματα 
της φυτοϋγειονομικής, μέσω διεπιστημονικών ελεγκτικών ομάδων 
εμπειρογνωμόνων, στις οποίες θα υπάρχει ένας διορισμένος προϊστάμενος, με 
αρμοδιότητες για όλα τα θέματα της παραγωγής τροφίμων και της 
φυτοϋγειονομικής σε συγκεκριμένες γεωγραφικές περιοχές. 
Οι αλλαγές αυτές θα επιτρέψουν τη βέλτιστη χρήση των υφιστάμενων πόρων, ενώ 
ταυτόχρονα θα επιβεβαιώνεται η δέσμευση των υπηρεσιών ελέγχου για την 
ανάπτυξη ενός αποτελεσματικού συστήματος για την προστασία των 
καταναλωτών. Οι αλλαγές αυτές θα αποτελέσουν τη βάση για τις μελλοντικές 
ενέργειες των υπηρεσιών ελέγχου. Πρέπει όμως να τονιστεί ότι κάθε πρόγραμμα 
επιθεώρησης ρουτίνας θα υποτάσσεται στην ανάγκη αντιμετώπισης εκτάκτων 
περιπτώσεων. 
Το τμήμα ελέγχου τροφίμων θα συνεχίσει την ανάπτυξη και τη λειτουργία των 
υφιστάμενων διαδικασιών ελέγχου, για την παρακολούθηση και την αξιολόγηση 
των επίσημων συστημάτων ελέγχου στα κράτη μέλη. Όπως και σήμερα, οι 
διαδικασίες αυτές θα περιλαμβάνουν ελέγχους όσον αφορά τον τρόπο εφαρμογής 
-24-
των κανόνων για την πρόληψη της οικονομικής απάτης, π.χ. την διαστρέβλωση της 
ποιότητας τροφίμων. 
Όπως αναφέρθηκε προηγουμένως, η ανάγκη αντιμετώπισης εκτάκτων περιπτώσεων 
θα συνεχίσει να έχει προτεραιότητα. Για τις ενέργειες αυτές θα διατίθενται 
επαρκείς πόροι, ακόμη και αν αυτό θα έχει συνέπειες για τις εργασίες ρουτίνας. Θα 
δημιουργούνται προσωρινές ομάδες, με επιθεωρητές ειδικά εκπαιδευμένους σε 
θέματα επιδημιολογίας και τεχνικές ελέγχου εμφάνισης ασθενειών, οι οποίες θα 
διερευνούν αυτές τις έκτακτες περιπτώσεις. 
Θα προετοιμάζονται προγράμματα επιθεώρησης, σε στενή συνεργασία με τις 
αρμόδιες νομοθετικές υπηρεσίες της Επιτροπής, λαμβάνοντας πλήρως υπόψη τις 
προαναφερθείσες αρχές. Οι υπηρεσίες αυτές θα μπορούν επίσης να προτείνουν στις 
ελεγκτικές υπηρεσίες τομείς για τη διεξαγωγή ενεργειών ελέγχου ή επιθεώρησης. 
Ταυτόχρονα, θα πρέπει να σημειωθεί ότι ορισμένες αρμοδιότητες ελέγχου και 
επιθεώρησης ορίζονται στην κοινοτική νομοθεσία, αυτές δε θα πρέπει να ληφθούν 
υπόψη κατά την ανάπτυξη των προγραμμάτων. 
Οι προαναφερθείσες ενέργειες θα επιτρέψουν τον άμεσο εντοπισμό δυνητικών ή 
πραγματικών προβλημάτων και την πρόωρη ενημέρωση των κοινωνικών και 
οικονομικών παραγόντων καθώς επίσης και των καταναλωτών. Θα εξασφαλιστεί 
επίσης η ενσωμάτωση της εργασίας των υπηρεσιών ελέγχου στους συνολικούς 
στόχους της Επιτροπής. 
Θα αναπτυχθούν πρότυπες διαδικασίες για τη διενέργεια επιθεωρήσεων και την 
ακόλουθη παρουσίαση των συμπερασμάτων, μέσω τυποποιημένων εκθέσεων. Θα 
διατηρηθούν στενοί δεσμοί εργασίας με τις νομοθετικές υπηρεσίες και για το σκοπό 
αυτό θα δημιουργηθούν επίσημες διοικητικές διαδικασίες. Ως μέρος του 
εγχειριδίου διοικητικών λειτουργιών που αναφέρθηκε προηγουμένως, θα 
δημιουργηθούν διαδικασίες για την υποβολή εκθέσεων από επιθεωρήσεις και την 
υποβολή συστάσεων για την ανάληψη ενεργειών από τις υπηρεσίες ελέγχου καθώς 
και για τις απαντήσεις των νομοθετικών υπηρεσιών, μέσω μιας συμφωνίας μεταξύ 
των ενδιαφερομένων πλευρών. 
Ύστερα από τη μεταφορά του γραφείου στην Ιρλανδία, θα δημιουργηθεί στις 
Βρυξέλλες ένα τμήμα επαφής για την εξασφάλιση της συνεργασίας με το γραφείο 
και για την παροχή ενός αρχικού σημείου έρευνας. 
25-
4.4. ΑΝΑΓΚΗ ΕΝΙΣΧΥΣΗΣ ΤΩΝ ΠΟΡΩΝ 
Η γενική υπηρεσία επιθεώρησης (IGS) της Επιτροπής έχει υποβάλει έκθεση σχετικά 
με την ενίσχυση των πόρων που απαιτούνται για την προτεινόμενη επέκταση των 
υπηρεσιών ελέγχου. Στις αρμόδιες επί του προϋπολογισμού αρχές έχει υποβληθεί 
ένας λεπτομερής υπολογισμός, υπό τη μορφή ενός συμπληρωματικού και 
αναθεωρημένου προϋπολογισμού, βάσει της έκθεσης της IGS, των πόρων που 
απαιτούνται για την πλήρη και αποτελεσματική εφαρμογή αυτής της 
αναδιοργάνωσης. 
Προκειμένου να αντιμετωπιστεί αυτή η ανάγκη, προτείνεται να αρχίσει το 
συντομότερο δυνατόν η προτεινόμενη διαδικασία προσλήψεων. Προτεραιότητα θα 
δοθεί κατ' αρχήν στην πλήρωση των θέσεων για επιθεωρητές, ώστε να αρχίσει 
χωρίς καθυστέρηση η εκπαίδευση τους. Η διαδικασία προσλήψεων θα ολοκληρωθεί 
μέσα σε σύντομο χρονικό διάστημα, ώστε να συμπληρωθεί ο αριθμός των 
υπαλλήλων που χρειάζονται για τη λειτουργία του γραφείου. 
Θα πρέπει να δοθεί η απαραίτητη υποστήριξη, σε ανθρώπινο δυναμικό, 
οικονομικούς πόρους, πληροφορική και εξοπλισμό για την εξασφάλιση της 
λειτουργίας των υπηρεσιών ελέγχου. 
4.5 ΕΠΙΚΟΥΡΙΚΟΤΗΤΑ, ΒΕΛΤΙΩΣΗ ΤΗΣ ΑΠΟΔΟΣΗΣ, ΤΕΛΕΙΟΤΗΤΑ 
ΕΑΕΓΧΟΥ 
Οι υπηρεσίες ελέγχου πρέπει να αναπτύξουν και να εφαρμόσουν όσο το δυνατόν 
συντομότερα διαφανή λειτουργικά συστήματα, συμπεριλαμβανομένου ενός 
κανονισμού διαδικασιών, έτσι ώστε να μπορούν τα κράτη μέλη και οι εθνικές 
αρχές, το Ευρωπαϊκό Κοινοβούλιο, οι πολίτες, οι καταναλωτές και οι οργανώσεις 
τους, οι παραγωγοί και οι ενώσεις τους καθώς και άλλοι κοινωνικοί και 
οικονομικοί παράγοντες να ενημερώνονται για τις δραστηριότητες των υπηρεσιών 
αυτών. Επίσης, θα πρέπει να ανταποκρίνονται στις αρμοδιότητες τους κατά τρόπο 
που να σέβεται τους διαφορετικούς ρόλους που αποδίδονται στην Επιτροπή και 
τις εθνικές αρχές κατά την εφαρμογή της αντίστοιχης κοινοτικής νομοθεσίας. 
Ένα αναπόσπαστο τμήμα αυτής της προσέγγισης στον τομέα της κτηνιατρικής και 
της φυτοϋγειονομικής είναι η ανάπτυξη από τις υπηρεσίες ελέγχου επίσημων 
διαδικασιών για την αξιολόγηση κινδύνων καθώς και συστημάτων ελέγχου, εκτός 
από τους ελέγχους στην αλυσίδα παραγωγής που αναφέρθηκαν προηγουμένως. Θα 
-26-
δημιουργηθεί μια μικρή ομάδα όσο το δυνατόν συντομότερα στα πλαίσια των 
υπηρεσιών, για τη διεξαγωγή μιας λεπτομερούς μελέτης σχετικά με τις ενέργειες 
που απαιτούνται για την εισαγωγή αυτών των δύο νέων στοιχείων. Σε συνδυασμό 
με τη μονάδα ανάλυσης κινδύνων της ΓΔ XXIV, θα εντοπιστούν τα στοιχεία που 
πρέπει να συνεκτιμηθούν κατά τη διαδικασία αξιολόγησης κινδύνων, θα 
αναπτυχθεί ένα σύστημα εκτίμησης των κινδύνων και θα καθοριστούν οι 
προτεραιότητες για τις υπηρεσίες ελέγχου. Επίσης θα αναπτυχθούν κατάλληλες 
διαδικασίες ελέγχου και πρωτοκόλλα επιθεώρησης και ελέγχου για χρήση από τα 
κράτη μέλη και από τρίτες χώρες, από κοινού με την ανάπτυξη ενός συστήματος 
για τη θέσπιση κοινών διορθωτικών διαδικασιών για ανεπάρκειες που 
εντοπίζονται. Ο κανονισμός διαδικασιών θα συμβάλει στη διαφανή εφαρμογή και 
εναρμόνιση αυτών των ενεργειών. 
Η εισαγωγή αυτής της νέας προσέγγισης που βασίζεται: 
- σε ελέγχους στο σύνολο της διαδικασίας παραγωγής τροφίμων, ζώων και φυτών. 
- σε επίσημες διαδικασίες αξιολόγησης κινδύνων για τον καθορισμό 
προτεραιοτήτων όσον αφορά τον έλεγχο. 
- συστήματα ελέγχου για την παρακολούθηση της απόδοσης των αρμόδιων αρχών, 
θα εξασφαλίσει την πλέον αποτελεσματική αξιοποίηση των πόρων, με ταυτόχρονο 
σεβασμό των αρχών της διαφάνειας και της επικουρικότητας. Θα επιτρέψει επίσης 
την εφαρμογή συμφωνιών αντιστοιχίας, όπου οι υπηρεσίες ελέγχου θα είναι 
αρμόδιες για την παρακολούθηση της συμμόρφωσης τόσο των κρατών μελών όσο 
και τρίτων κρατών. 
Αυτές οι εξελίξεις θα συνεκτιμηθούν επίσης κατά την ενίσχυση και επέκταση του 
τμήματος ελέγχου των τροφίμων για να μπορέσει αυτό να εκτελέσει 
αποτελεσματικά τις εργασίες ελέγχου, όσον αφορά τα επίσημα συστήματα ελέγχου 
που εφαρμόζονται στα κράτη μέλη. 
Γενικός στόχος είναι η παροχή μιας εναρμονισμένης προσέγγισης όσον αφορά τον 
έλεγχο και την επιθεώρηση σε όλα τα στάδια της παραγωγής τροφίμων, μέσω ενός 
προγράμματος που θα βασίζεται στη συνετή διάθεση των απαραίτητων πόρων. 
Πρέπει να διατεθούν οι οικονομικοί πόροι, η εμπειρογνωμοσύνη και το ανθρώπινο 
δυναμικό που χρειάζονται για την επίτευξη των στόχων. Πρέπει όμως να τονιστεί 
27-
ότι κανένα σύστημα ελέγχου δεν μπορεί να εξαλείψει τους κινδύνους για την υγεία 
των καταναλωτών. 
Πρέπει να τηρούνται στενές επαφές με τις επιστημονικές επιτροπές ώστε να 
εξασφαλίζεται η ενημέρωση των ενεργειών ελέγχου και επιθεώρησης γύρω από τις 
πρόσφατες εξελίξεις στους αντίστοιχους τομείς. 
Ιδιαίτερη προτεραιότητα θα δοθεί σε ένα εκτενές πρόγραμμα κατάρτισης για την 
παροχή στο προσωπικό των απαραίτητων ειδικοτήτων, ώστε να μπορέσει να 
αντιμετωπίσει τις προκλήσεις που προκύπτουν από την επέκταση των υπηρεσιών 
επιθεώρησης και ελέγχου. Με στόχο την προώθηση μιας κοινής προσέγγισης όσον 
αφορά τον έλεγχο στους τομείς των τροφίμων της κτηνιατρικής και της 
φυτοϋγειονομικής, θα ενθαρρυνθεί η συμμετοχή προσωπικού από τα κράτη μέλη, 
τον ΕΟΧ και τις συνδεδεμένες χώρες. 
Προκειμένου να αυξηθούν οι έλεγχοι όσον αφορά τα πρότυπα ασφάλειας και 
ποιότητας των τροφίμων και την τήρηση των νομικών προδιαγραφών στον τομέα 
της κτηνιατρικής και της φυτοϋγειονομικής, οι υπηρεσίες ελέγχου θα ενεργούν, στο 
μέτρο του δυνατού, σε συνεργασία με τα εργαστήρια της Επιτροπής (κοινό κέντρο 
ερευνών), για τη συλλογή δειγμάτων, π.χ. για βιοχημικούς ελέγχους σε τρόφιμα. 
Αυτή η λειτουργία θα αναπτυχθεί από το κοινό κέντρο ερευνών σε συνδυασμό με το 
κοινοτικό δίκτυο εθνικών ερευνητικών κέντρων. 
Θα διενεργηθεί μια λεπτομερής εξέταση των οφελών από την εφαρμογή ενός 
εξωτερικά ελεγχόμενου συστήματος ποιοτικού ελέγχου (π.χ. ΕΝ 45004) για τη 
διαχείριση των υπηρεσιών ελέγχου. Ένα παρόμοιο σύστημα θα επιβεβαίωνε τη 
δέσμευση της Επιτροπής για διαφάνεια στη λειτουργία αυτών των υπηρεσιών και 
θα εξασφάλιζε τη διαχείριση στη βάση των πιο σύγχρονων αρχών. Αυτό προτάθηκε 
από την εξεταστική επιτροπή του Κοινοβουλίου σε σχέση με το μελλοντικό 
οργανισμό, θα πρέπει όμως να εξεταστεί προσεκτικά το κατά πόσον ένα παρόμοιο 
σύστημα θα είναι χρήσιμο στις υπάρχουσες υπηρεσίες. 
Σε ένα μικρό αριθμό αντιπροσωπειών της ΕΕ σε ορισμένες τρίτες χώρες θα 
τοποθετηθεί ένας επιθεωρητής, ώστε να μπορεί το γραφείο να εκπληρώσει την 
αποστολή του κατά τον πιο οικονομικό τρόπο. Είναι επίσης αναγκαία η 
δημιουργία ενός σημείου επαφής για τα γραφεία αυτά αλλά και για τις αρχές 
τρίτων χωρών, εξωτερικές οργανώσεις κ.α. 
28-
4.6 ΠΡΟΣ ΜΙΑ ΛΕΙΤΟΥΡΓΙΑ ΕΓΓΥΗΣΗΣ ΤΗΣ ΠΟΙΟΤΗΤΑΣ 
Στα πλαίσια της δέσμευσης για την προστασία των καταναλωτών, θα εξεταστεί η 
επέκταση του ρόλου των υπηρεσιών ελέγχου της Επιτροπής, προκειμένου να 
συμπεριληφθεί η παρακολούθηση των συστημάτων εγγύησης της ποιότητας των 
τροφίμων τόσο σε κοινοτικό όσο και σε εθνικό επίπεδο. Πρόκειται για σημαντικούς 
για τους καταναλωτές τομείς, θα διενεργηθεί δε μια προσεκτική ανάλυση, με 
διαβουλεύσεις με όλα τα ενδιαφερόμενα μέρη, γύρω από τις συνέπειες για τη 
συμμετοχή των υπηρεσιών ελέγχου. Κάθε στοιχείο που θα προκύπτει σε αυτούς 
τους τομείς είναι σημαντικό να αξιοποιείται για την υποστήριξη των προσπαθειών 
των υπηρεσιών ελέγχου για την προστασία της υγείας. 
4.7 ΑΝΕΞΑΡΤΗΣΙΑ 
Το θέμα αυτό θα συνεχίσει να συνεκτιμάται πλήρως κατά την πρόσληψη των 
επιθεωρητών στις υπηρεσίες ελέγχου και να επισημαίνεται ιδιαίτερα κατά την 
προπαρασκευαστική τους κατάρτιση. Σε αυτό το πλαίσιο, ο κανονισμός 
προσωπικού της Ευρωπαϊκής Επιτροπής, στον οποίο υπόκεινται όλοι οι 
επιθεωρητές, καθορίζει σαφώς την αρχή της ανεξαρτησίας των υπαλλήλων της 
Ευρωπαϊκής Επιτροπής. 
Η δυνατότητα των υπηρεσιών ελέγχου να εκτελέσουν τα καθήκοντα τους και να 
υποβάλουν τα συμπεράσματα τους χωρίς καμία εξωτερική επιρροή θα συνεχίσει να 
αποτελεί ύψιστη προτεραιότητα. 
Η Επιτροπή υπενθυμίζει ότι υπέβαλε μια πρόταση στο Συμβούλιο, το Μάιο του 
1996, για τη δημιουργία μιας υπηρεσίας κτηνιατρικής και φυτοϋγειονομικής 
επιθεώρησης. Κατά την άποψη της Επιτροπής θα πρέπει να συνεχιστούν οι 
προσπάθειες για τη δημιουργία μιας ανεξάρτητης υπηρεσίας. Υπό το πρίσμα των 
πρόσφατων εξελίξεων και αντιδράσεων από την πλευρά του Ευρωπαϊκού 
Κοινοβουλίου και του Συμβουλίου και βάσει μιας κατάλληλης και λεπτομερούς 
ανάλυσης σχετικά με τις μελλοντικές ενέργειες σε αυτόν τον τομέα, η Επιτροπή θα 
αναθεωρήσει την πρόταση αυτή. Κατά την εκτέλεση αυτής της αναθεώρησης, η 
Επιτροπή θα εξασφαλίσει την άμεση συμμετοχή του Κοινοβουλίου και του 
Συμβουλίου καθώς επίσης και τη συνεκτίμηση των σχολίων της εξεταστικής 
29-
επιτροπής του Κοινοβουλίου για τη σπογγειόμορφη εγκεφαλοπάθεια των βοοειδών 
(BSE). 
4.8 ΔΗΜΙΟΥΡΓΙΑ ΕΜΠΙΣΤΟΣΥΝΗΣ ΜΕΣΩ ΤΗΣ ΔΙΑΦΑΝΕΙΑΣ 
Τα προβλήματα που αντιμετωπίστηκαν κατά τη διάρκεια της κρίσης της BSE 
κατέδειξαν την ανάγκη ευρύτερης συμμετοχής των καταναλωτών και παραγωγών 
σε όλα τα θέματα που αφορούν την παραγωγή τροφίμων. Η Επιτροπή, 
συγκεντρώνοντας όλες τις υπηρεσίες ελέγχου υπό μια μόνο Γενική Διεύθυνση, με 
σαφείς αρμοδιότητες για τα θέματα που αφορούν τους καταναλωτές και την 
προστασία της υγείας, και μέσω των ενεργειών που περιγράφονται στο παρόν 
έγγραφο, συμβάλλει στην επίτευξη αυτού του στόχου. Για την ενίσχυση των 
προσπαθειών αυτών προτείνεται μια σειρά πρωτοβουλιών: 
- δημιουργία σαφών διαδικασιών, που θα δημοσιευθούν, για τις εξωτερικές 
επαφές μεταξύ των υπηρεσιών ελέγχου και όλων των ενδιαφερόμενων πλευρών 
στους τομείς των τροφίμων, της κτηνιατρικής και της φυτοϋγειονομικής. 
- δικαίωμα πρόσβασης των καταναλωτών, των κοινωνικών και οικονομικών 
παραγόντων και άλλων εξωτερικών οργανώσεων στα συμπεράσματα και τις 
δραστηριότητες των υπηρεσιών ελέγχου, μέσω της δημοσίευσης τακτικών 
εκθέσεων, εφόσον δεν θίγεται η εμπορική εμπιστευτικότητα. 
- το κοινό θα έχει άμεση πρόσβαση στις υπηρεσίες ελέγχου, με την ευρεία 
δημοσίευση των αριθμών τηλεφώνου, τηλεομοιοτυπίας και ηλεκτρονικού 
ταχυδρομείου. Επίσης, στο Internet θα υπάρχει καταχώριση για την παροχή 
συνεχούς ενημέρωσης γύρω από τις δραστηριότητες των υπηρεσιών ελέγχου. 
Τέλος, θα είναι διαθέσιμες και πληροφορίες σε οπτικοακουστική και έντυπη 
μορφή. 
- οι υπηρεσίες ελέγχου θα επεκτείνουν το υπάρχον σύστημα πληροφόρησης για 
έκτακτες περιπτώσεις, προκειμένου να παρέχονται στα κράτη μέλη και τις 
αρμόδιες υπηρεσίες, στο Ευρωπαϊκό Κοινοβούλιο, στους πολίτες, στους 
καταναλωτές και στις οργανώσεις τους, στους παραγωγούς και τις ενώσεις τους 
καθώς και στους κοινωνικούς και οικονομικούς παράγοντες όσο το δυνατόν 
περισσότερες πληροφορίες σχετικά με κινδύνους που εντοπίζονται, με ασθένειες 
που εμφανίζονται κλπ. 
30 
δημιουργία διασυνδέσεων με τους καταναλωτές και τους κοινωνικούς και 
οικονομικούς παράγοντες για την ανάπτυξη μιας αμοιβαίας κατανόησης και την 
ενθάρρυνση της αμφίδρομης ροής πληροφοριών σε θέματα υγιεινής των 
τροφίμων. Για παράδειγμα, οι καταναλωτές θα καλούνται να υποβάλουν τις 
απόψεις τους σε θέματα υγιεινής και ποιότητας των τροφίμων, ώστε οι 
υπηρεσίες ελέγχου να είναι ενήμερες. 
οι υπηρεσίες ελέγχου υποβάλλουν στις επιτροπές κανονιστικών ρυθμίσεων ένα 
πλαίσιο προγράμματος για τις αποστολές που πρόκειται να γίνουν, σε τακτική 
βάση, το οποίο θα είναι διαθέσιμο σε κάθε ενδιαφερόμενο. 
31-
ΠΑΡΑΡΤΗΜΑ I 
Εντολές των υφιστάμενων επιστημονικών επιτροπών 
Διεπιστημονική Επιτροπή (MDSC) 
Απόφαση της Επιτροπής για τη σύσταση της επιτροπής αυτής (SÀÊ(96)1137). 
Κύριοι στόχοι είναι: 
• εξασφάλιση της συνεκτίμησης στις συμβουλές που παρέχονται στην Επιτροπή 
για θέματα που αφορούν τη σπογγώδη εγκεφαλοπάθεια των βοοειδών μιας όσο 
το δυνατόν ευρύτερης εμπειρογνωμοσύνης. 
• δημιουργία του κατάλληλου μηχανισμού ώστε να μπορεί να γίνει η επεξεργασία 
ενός θέματος που άπτεται των αρμοδιοτήτων διαφόρων ΓΔ από μια μόνο 
επιτροπή. 
Επιστημονική επιτροπή στον τομέα των καλλυντικών 
Η επιτροπή αυτή συστάθηκε με την απόφαση της Επιτροπής 78/45/ΕΟΚ της 
19.12.1977: 
Η επεξεργασία και τροποποίηση των κοινοτικών διατάξεων που διέπουν τη 
σύνθεση, την κατεργασία, τη συσκευασία και τη σήμανση καλλυντικών προϊόντων 
απαιτούν την εξέταση ιδιαίτερα σύνθετων επιστημονικών και τεχνικών θεμάτων. 
Στόχος της επιτροπής είναι η παροχή υποστήριξης προς την Επιτροπή για την 
επίλυση κάθε προβλήματος επιστημονικής ή τεχνικής φύσης στον τομέα των 
καλλυντικών προϊόντων. 
Επιστημονική επιτροπή φυτοφαρμάκων και παρασιτοκτόνων 
Η επιτροπή συστάθηκε με την απόφαση της Επιτροπής 78/436/ΕΟΚ. Η επιτροπή 
συμμετέχει στις διαβουλεύσεις για επιστημονικά και τεχνικά θέματα που αφορούν 
την εμπορία και τη χρήση φυτοφαρμάκων και παρασιτοκτόνων. Σε αυτά 
περιλαμβάνονται τα ακόλουθα: 
• φυσικές και χημικές ιδιότητες. 
• περιβαλλοντική συμπεριφορά. 
• οικοτοξικότητα. 
• τοξικότητα για θηλάζοντα ζώα, συμπεριλαμβανομένης της έκθεσης και της 
ασφάλειας του προσωπικού. 
• κατάλοιπα σε τρόφιμα και ζωοτροφές. 
32 
• αποτελεσματικότητα. 
Κτηνιατρική επιστημονική επιτροπή 
Η επιτροπή δημιουργήθηκε με την απόφαση της Επιτροπής 81/651/ΕΟΚ. 
Η Ευρωπαϊκή Επιτροπή συμβουλεύεται την επιτροπή αυτή για κάθε επιστημονικό 
και τεχνικό πρόβλημα που αφορά: 
• την υγεία των ζώων. 
• τη λήψη κτηνιατρικών μέτρων στα πλαίσια της δημόσιας υγείας. 
• την προστασία των ζώων. 
Η επιτροπή διαθέτει 3 τμήματα, αντίστοιχα με τους προαναφερθέντες τομείς. Το 
τμήμα που ασχολείται με την υγεία των ζώων εξετάζει συγκεκριμένα προβλήματα 
που αφορούν τα αίτια, τη φύση, την παθογένεση, τις επιδράσεις, τη διάγνωση, την 
επιδημιολογία, την προφύλαξη και τη θεραπεία ασθενειών των ζώων, όπως επίσης 
και με τη μορφολογία, τη φυσιολογία και την αναπαραγωγή υγιών ζώων καθώς και 
προβλήματα που αφορούν την υγεία των ζώων γενικά. 
Το τμήμα που ασχολείται με την κτηνιατρική δημόσια υγεία εξετάζει συγκεκριμένα 
κτηνιατρικά μέτρα για την προστασία της υγείας των ανθρώπων και για τις 
συνθήκες υγιεινής στα πλαίσια της παραγωγής, κατεργασίας και εμπορίας 
τροφίμων ζωικής προέλευσης και με την επιθεώρηση τροφίμων, με σκοπό τον 
καθορισμό ελάχιστων κριτηρίων όσον αφορά τη θρεπτικότητα και την υγιεινή τους 
κατά τη διαδικασία κατεργασίας, αποθήκευσης, διανομής και παρασκευής των 
τροφίμων. 
Το τμήμα που ασχολείται με την προστασία των ζώων εξετάζει συγκεκριμένα μέτρα 
που αποσκοπούν στην εξασφάλιση της προστασίας των ζώων, ειδικά αυτά που 
αφορούν την εκτροφή, τη διαχείριση, τη μεταφορά, τη σφαγή και τον πειραματισμό. 
Η επιτροπή μπορεί να επιστήσει την προσοχή της Ευρωπαϊκής Επιτροπής σε κάθε 
πρόβλημα που εμφανίζεται στους παραπάνω τομείς. 
Επιστημονική επιτροπή για την έρευνα της τοξικ τητας και της οικοτοξικ τητας 
τ ν χημικ ν εν σε ν 
Η επιτροπή συστάθηκε με την απόφαση της Ευρωπαϊκής Επιτροπής 78/618/ΕΟΚ, 
όπως τροποποιήθηκε πρόσφατα από την απόφαση της Επιτροπής 88/241/ΕΟΚ. 
"Καθήκον της επιτροπής είναι η παροχή γνωμοδοτήσεων στην Ευρωπαϊκή 
Επιτροπή, κατόπιν αιτήματος της δεύτερης, για όλα τα θέματα που αφορούν τον 
έλεγχο της τοξικότητας και οικοτοξικότητας των χημικών ενώσεων των οποίων η 
χρήση ενδέχεται να έχει δυσμενείς επιπτώσεις στην ανθρώπινη υγεία και στο 
περιβάλλον." 
Επιστημονική επιτροπή για τη διατροφή τ ν ζ ν 
Απόφαση της Επιτροπής 76/791/ΕΟΚ: 
-33 
1. Η επιτροπή μπορεί να γνωμοδοτήσει στην Ευρωπαϊκή Επιτροπή για 
επιστημονικά και τεχνικά θέματα που αφορούν τη διατροφή και την υγεία 
των ζώων καθώς και την ποιότητα και τη θρεπτικότητα των τροφίμων 
ζωικής προέλευσης. Ιδιαίτερα, η επιτροπή μπορεί να γνωμοδοτεί για θέματα 
που αφορούν τη σύνθεση των τροφίμων, τις διαδικασίες που ενδέχεται να 
επιφέρουν αλλαγές στα τρόφιμα, για προσθετικά και ουσίες και προϊόντα 
που ενδεχομένως κρίνονται ακατάλληλα για τρόφιμα. 
2. Η επιτροπή μπορεί να επιστήσει την προσοχή της Ευρωπαϊκής Επιτροπής 
σε κάθε παρόμοιο πρόβλημα. 
Επιστημονική επιτροπή τροφίμ ν 
Απόφαση της Επιτροπής του 1974, η οποία αντικαταστάθηκε από την απόφαση 
95/273/ΕΚ. Η σχετική εντολή περιλαμβάνεται στο άρθρο 2 αυτής της απόφασης: 
• Η επιτροπή γνωμοδοτεί στην Ευρωπαϊκή Επιτροπή όποτε αυτό απαιτείται από 
μια νομοθετική πράξη (αυτό σήμερα αφορά επτά κοινοτικές πράξεις πλαίσιο και 
συνιστά το μεγαλύτερο μέρος των εργασιών της επιτροπής). 
• Η επιτροπή γνωμοδοτεί στην Ευρωπαϊκή Επιτροπή για κάθε πρόβλημα που 
αφορά την υγεία και την ασφάλεια του ανθρώπου, που προκύπτει ή μπορεί να 
προκύψει από την κατανάλωση τροφίμων. 
• Η επιτροπή μπορεί να επιστήσει την προσοχή της Ευρωπαϊκής Επιτροπής σε 
κάθε παρόμοιο πρόβλημα. 
-34 
ΠΑΡΑΡΤΗΜΑ II 
Κύριες νομοθετικές πράξεις που απαιτούν από την Ευρωπαϊκή Επιτροπή την 
παρακολούθηση ή τον έλεγχο του τρόπου εφαρμογής τους στα κράτη μέλη και σε τρίτες 
χώρες 
Σημ.: Πρόκειται για οδηγίες του Συμβουλίου, εκτός και αν ορίζεται διαφορετικά. 
Κτηνιατρική 
Εμπόριο και γενικά θέματα 
72/461/ΕΟΚ (υγειονομικοί έλεγχοι στο ενδοκοινοτικό εμπόριο νωπού κρέατος) 
72/462/ΕΟΚ (τρίτες χώρες - ζωντανά ζώα, νωπό κρέας, προϊόντα κρέατος) 
80/215/ΕΟΚ (υγειονομικοί έλεγχοι στο ενδοκοινοτικό εμπόριο προϊόντων κρέατος) 
89/662/ΕΟΚ (κτηνιατρικοί έλεγχοι για προϊόντα ζωικής προέλευσης στο ενδοκοινοτικό 
εμπόριο) 
90/425/ΕΟΚ (κτηνιατρικοί έλεγχοι για ζωντανά ζώα και προϊόντα στο ενδοκοινοτικό 
εμπόριο) 
90/424/ΕΟΚ (Απόφαση του Συμβουλίου για ορισμένες δαπάνες στον κτηνιατρικό τομέα) 
90/675/ΕΟΚ (κτηνιατρικοί έλεγχοι σε προϊόντα που προέρχονται από τρίτες χώρες) 
91/496/ΕΟΚ (κτηνιατρικοί έλεγχοι σε ζωντανά ζώα που προέρχονται από τρίτες χώρες) 
92/65/ΕΟΚ (ζώα, σπέρμα, ωάρια και έμβρυα που δεν περιλαμβάνονται σε άλλη 
κοινοτική νομοθεσία) 
92/117/ΕΟΚ (ζωονόσοι) 
92/118/ΕΟΚ (ζωικά προϊόντα που καλύπτονται από άλλη κοινοτική νομοθεσία) 
96/43/ΕΚ (χρηματοδότηση κτηνιατρικών επιθεωρήσεων και ελέγχων) 
96/93/ΕΚ (πιστοποίηση ζώων και ζωικών προϊόντων) 
96/239/ΕΚ (Απόφαση της Επιτροπής για τη σπογγώδη εγκεφαλοπάθεια των βοοειδών 
BSE έκτακτα μέτρα) 
Ζωντανά ζώα και προϊόντα αυτών, π.χ. σπέρμα, ωάρια, έμβρυα 
64/432/ΕΟΚ (ενδοκοινοτικό εμπόριο βοοειδών και χοίρων) 
80/217/ΕΟΚ (έλεγχος της κλασσικής πανώλης) 
80/1095/ΕΟΚ (όροι για την απαλλαγή από την κλασσική πανώλη) 
85/511 /ΕΟΚ (αφθώδης πυρετός) 
92/35/ΕΟΚ (πανώλη των αλόγων) 
92/40/ΕΟΚ (γρίπη των ορνίθων) 
-35-
92/66/ΕΟΚ (ψευδοπανώλη) 
92/119/EOK (ορισμένες ζωικές ασθένειες, συμπεριλαμβανομένης της φυσαλιδώδους 
νόσου των χοίρων) 
91/68/ΕΟΚ (αιγοπρόβατα) 
90/426/ΕΟΚ (ιπποειδή) 
90/539/ΕΟΚ (πουλερικά και εκκολαμμένα αυγά) 
88/407/ΕΟΚ (κατεψυγμένο σπέρμα βοοειδών) 
89/556/ΕΟΚ (έμβρυα βοοειδών) 
90/429/ΕΟΚ (χοίρειο σπέρμα) 
90/667/ΕΟΚ (διάθεση και επεξεργασία ζωικών αποβλήτων) 
91/67/ΕΟΚ (ζώα υδατοκαλλιέργειας και τα προϊόντα τους) 
93/53/ΕΟΚ (έλεγχος ορισμένων ασθενειών ψαριών) 
95/70/ΕΚ (δίλοβα μαλάκια) 
ζωικά προϊόντα, π.χ. κρέας, γάλα, θήραμα κλπ. 
64/433/ΕΟΚ (νωπό κρέας) 
77/96/ΕΟΚ (αναζήτηση τρίχινων) 
77/99/ΕΟΚ (προϊόντα κρέατος) 
71/118/ΕΟΚ (κρέας πουλερικών) 
91 /494/ΕΟΚ (νωπό κρέας πουλερικών) 
91 /495/ΕΟΚ (κρέας κουνελιών και εκτρεφόμενων θηραμάτων) 
92/45/ΕΟΚ (κρέας θηραμάτων) 
94/65/ΕΚ (κιμάδες και παρασκευασμένο κρέας) 
86/469/ΕΟΚ (προγράμματα εξέτασης υπολειμμάτων - έγκυρα εως την 1.7.97) 
88/146/ΕΟΚ (ορμονικές ουσίες- έγκυρη έως την 1.7.97) 
96/22/ΕΚ (απαγόρευση ουσιών με ορμονικές επιπτώσεις από 1.7.97) 
96/23/ΕΚ (προγράμματα εξέτασης υπολειμμάτων 1.7.97) 
89/437/ΕΟΚ (προϊόντα αυγών) 
92/46/ΕΟΚ (γάλα και προϊόντα με βάση το γάλα) 
91/492/ΕΟΚ (ζωντανά δίλοβα μαλάκια) 
91 /493/ΕΟΚ (προϊόντα αλιείας) 
95/408/ΕΚ (απόφαση του Συμβουλίου προσωρινός κατάλογος εγκαταστάσεων) 
97/198/ΕΚ (απόφαση της Επιτροπής, εισαγωγές επεξεργασμένων ζωικών πρωτεϊνών) 
97/199/ΕΚ (απόφαση της Επιτροπής, εισαγωγή τροφών για κατοικίδια ζώα) 
36 
Προστασία και εκτροφή ζώων 
88/166/ΕΟΚ (ωοπαραγωγοί όρνιθες που εκτρέφονται σε κλωβοστοιχίες) 
91/628/ΕΟΚ (προστασία των ζώων κατά τη μεταφορά) 
91/629/ΕΟΚ (προστασία των μόσχων) 
91/630/ΕΟΚ (προστασία των χοίρων) 
93/119/ΕΟΚ (προστασία των ζώων κατά τη σφαγή) 
94/28/ΕΚ (ζωοτεχνικοί κανόνες για την εισαγωγή ζώων, σπέρματος, ωαρίων και 
εμβρύων) 
Έλεννοι τοοα)ίαων 
89/397/ΕΟΚ (επίσημος έλεγχος τροφίμων) 
93/43/ΕΟΚ (υγιεινή των τροφίμων) 
93/99/ΕΟΚ (επίσημος έλεγχος τροφίμων) 
Φυτο'υνειονοιιικιί 
69/464/ΕΟΚ (ασθένεια ακροχορδώνων πατατών - συγχύτριο το ενδόβιο) 
69/465/ΕΟΚ (χρυσονηματώδης της πατάτας) 
74/647/ΕΟΚ (σιγαροποιός του γαρύφαλλου) 
93/85/ΕΟΚ (σήψη δακτυλίου γεωμήλων) 
77/93/ΕΟΚ (οργανισμοί επιβλαβείς στα φυτά ή φυτικά προϊόντα) 
2251/92/ΕΟΚ (κανονισμός της Επιτροπής για τον έλεγχο της ποιότητας των νωπών 
οπωροκηπευτικών) 
92/70/ΕΟΚ (οδηγία της Επιτροπής για την αναγνώριση προστατευόμενων ζωνών) 
92/76/ΕΟΚ (οδηγία της Επιτροπής για προστατευόμενες ζώνες που εκτίθενται σε 
συγκεκριμένους κινδύνους για την υγεία) 
92/90/ΕΟΚ (οδηγία της Επιτροπής για την καταγραφή παραγωγών και εισαγωγών) 
92/105/ΕΟΚ (οδηγία της Επιτροπής για τον καθορισμό φυτοϋγειονομικών διαβατηρίων) 
93/50/ΕΟΚ (οδηγία της Επιτροπής για τον προσδιορισμό ορισμένων φυτών) 
93/51/ΕΟΚ (οδηγία της Επιτροπής για την κυκλοφορία ορισμένων φυτών διαμέσου 
προστατευόμενων ζωνών) 
37-
94/3/ΕΚ (οδηγία της Επιτροπής για την εισαγωγή και διακίνηση επιβλαβών 
οργανισμών) 
95/44/ΕΚ (οδηγία της Επιτροπής για την κυκλοφορία επιβλαβών οργανισμών και 
φυτών) 
3763/91/ΕΟΚ (κανονισμός του Συμβουλίου για τα γεωργικά προϊόντα από τα γαλλικά 
υπερπόντια διαμερίσματα) 
1600/92/ΕΟΚ (κανονισμός του Συμβουλίου για τα γεωργικά προϊόντα από τις Αζόρες και 
τη Μαδέρα) 
-38 
ISSN 0254-1483 
COM(97) 183 τελικό 
ΕΓΓΡΑΦΑ 
GR 05 10 15 
Αριθ. καταλόγου : CB-CO-97-202-GR-C 
ISBN 92-78-19574-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
2Λ